recursal/SuperWikiNEXT-32B huggingface dataset:
**AEC Renown**係英國AEC出嘅一款前置引擎三軸巴士底盤，1929年亮相。佢係歷嚟三款被命名為Renown嘅AEC巴士之中嘅第二款。

設計
--

Renown係由嗰時AEC嘅總工程師George John Rackham設計。雖然佢早就公開表示唔睇好三軸巴士嘅英國嘅前景，不過喺同AEC同一集團嘅London General巴士公司要求之下，都係設計咗佢出嚟。Renown嘅設計同Regent兩軸雙層巴士有啲似，不過佢有兩條驅動軸，兼且都係行單胎。而引擎波箱配搭都同Regent接近。

27呎版本
-----

最早出現嘅AEC Renown係全長27呎版本（車型代號**663**）。

London General喺1929至1932年間引入咗1,222架27呎Renown雙層巴士，當中少部分後期嘅車係原裝配AEC或者吉拿6LW柴油引擎。得4架27呎Renown係冇賣去倫敦，其中一架去咗諾咸頓，兩架係示範車，另有一架從來冇裝過車身。

1931年，英國倫敦以外地區嘅兩軸雙層巴士長度限制由25呎放寬到26呎，1932年倫敦亦跟住放寬，AEC順勢推出26呎長嘅Regent，自此27呎Renown再冇市場。1932年過後AEC淨係喺1937年出過24架27呎Renown畀倫敦運輸局（繼承咗London General）作為單層客車。

30呎版本
-----

AEC Renown亦有長陣版本（車型代號**664**），喺1930年亮相，可以配三軸車法例上限嘅30呎長車身。

買得最多30呎Renown嘅同樣係London General，佢喺1931至1932年引入咗202架，除咗1架係長途雙層客車之外，其餘都係單層車，後者其中兩架編配咗畀佢屬下嘅London General Country Services行郊區線。另有百幾架30呎Renown喺倫敦以外嘅地方行駛，當中有幾架係做咗貨車或者運油車。

亦有少數30呎Renown係賣咗出口，1架去咗丹麥、1架去咗澳洲、1架去咗南非、6架去咗挪威奧斯陸，40架去咗中國上海（配吉拿5LW柴油引擎）。

無軌電車版
-----

澳洲雪梨一架663T無軌電車，係出口單層版本
1930年，AEC亦推出Renown嘅無軌電車版。最先推出嘅係建基於27呎Renown嘅**663T**，初時個行車摩打係擺喺原本引擎嘅位置。

1933年，AEC整咗佢唯一一部691T 30呎無軌電車畀倫敦，佢嘅設計同663T接近，但行車摩打擺得比較接近頭嗰條驅動軸，而左邊大陣就為咗遷就前門設計而喺中間位置造得低咗。1934年AEC再整咗一部30呎長嘅663T畀倫敦，佢改返做尾門設計，不過行車摩打同之前架691T一樣改後咗。

其後，呢個行車摩打擺法，喺663T同埋1935年投產嘅30呎長**664T**上面得到採用。而差唔多時候出現嘅出口單層版，係以原本嘅底盤為基礎，將前輪跨加長，令車門可以擺喺前輪跨，而行車摩打都係擺喺頭軸後面。

同Renown一樣，大部分663T同埋664T都係去咗倫敦，取代市內大部分有軌電車網絡；而去倫敦以外嘅數字就比較少。至於出口市場就包括澳洲、蘇聯、加拿大同埋南非，有18架因為二次大戰出唔到口去南非嘅8呎闊664T最後改咗去倫敦。

停產
--

最後一批AEC Renown喺1940年出廠，而663T、664T就出到大概1942年。

二次大戰之後，AEC同埋利蘭合組嘅British United Traction（BUT）推出咗964T（後來改叫9641T、9642T同埋左軚嘅9651T）三軸無軌電車，但柴油引擎嘅Renown並冇重新推出。

參考
--

* Thackray, Brian (2012). *The AEC Story: From the Regent to the Monarch'. Amberley Publishing Ltd. ISBN 9781445603902*

|  |  |
| --- | --- |
|  | 維基同享有多媒體嘅嘢：**AEC Renown (tri-axle)** |
《**迴響**》係香港由粵語白話文編寫成嘅文學期刊，由網名「山城豬伯」同幾位編輯係Kickstarter發起眾籌嘅粵文文學期刊，編輯團隊以「兩文三語，三種語言喺應平等」為目標嚟創刊。

編輯團隊最先喺2020年5月開始著手計劃粵文文學期刊，並喺同年5月31號喺Kickstarter眾籌，唔夠十日時間就籌到三期嘅出版稿費。

出版史
---

總編輯喺採訪中講創刊嘅熱情係源於閱讀熱情，細細個就鍾意金庸嘅武俠小說，並覺得閱讀有種魅力，寫作都一樣，用返廣東話書寫最有親切感。《迴響》編輯團隊覺得「粵語入文」喺香港作家創作中經常睇到，仲有近年網上討論區都成日睇到用粵文寫嘅小說，覺得網上嘅粵文小說冇整合性，團隊就喺2020年5月初計劃出版粵文小說嘅期刊。團隊覺得香港多數書寫嘅書面語都係由現代白語文規範而成嘅，書寫詞彙句法都係由官話演變出嚟，而粵語喺正式文件書寫都唔會被採用，畀人一種低一等嘅感覺；同時覺得香港本地文學作品用嚟「粵語入文」嘅衹用喺生動對話、鬧人情節同埋黑社會嘅描寫度，唔多用喺陳述方面。
而團隊喺2020年5月31號開設Kickstarter頁面眾籌，唔夠十日時間就籌到足夠三期嘅出版稿費。

參考
--

1. 1 2  〈粵語寫期刊眾籌成功 下月出爐 「廣東話應該有佢嘅文學」〉 (繁體中文). 明報. 2020-06-12. 原先內容歸檔喺2020-07-01. 喺2020-07-01搵到.
2. ↑  〈【《迴響》眾籌進度】〉. 《《迴響》期刊Facebook專頁》 (繁體中文). 2020-06-03. 原先內容歸檔喺2020-07-01. 喺2020-07-01搵到.
3. ↑  〈《迴響》——粵語文學期刊 - 粵語文學期刊 Cantonese Literature Periodical〉. *Kickstarter, PBC*. 歸檔時間2022-02-24. 喺2022-02-24搵到.`{{cite web}}`: CS1 maint: bot: original URL status unknown (link)

出面網頁
----

* 迴響 (期刊)嘅官方網站
* 《迴響》期刊Facebook專頁
**九曜坊**係中國廣東省廣州市入面嘅其中一個地名。呢個地方就喺越秀區嘅教育路同埋西湖路南邊冇幾遠嗰邊。西邊接住條鹽運西街，東邊跨過教育路去到光明廣場西邊冇幾遠嗰度。

個名點嚟？
-----

一講到呢條街嘅歷史，其實最早可以講到五代十國嗰陣嘅南漢御園喇。喺南漢皇帝統治緊廣州嗰陣，由於佢猛咁收啲百姓嘅錢，重成日畊濫嗮噉滯。結果就喺依家嘅吉祥路南邊嗰尐靠近教育路附近嘅兩邊起咗間皇家園林。不過園景嘅佈局係攞西湖嚟做中心，而湖嘅中間有個「藥洲」喺度，而湖嘅周圍就有還多花㖏轆嘅花同石頭喺度，而綠樹林入面就有棟亭同埋樓閣響度。而西湖嘅北邊有黃鸝港、寶石橋、紫雲閣、玉液池呢啲景；西湖嘅南邊就係南宮同埋石景。

嗰陣時，南漢皇帝就將好多出面嘅地搵返嚟嘅一大堆石頭放嗮喺個湖邊，搞到呢堆石頭堆下堆下，就變到好似座山噉靚。如估講下嗰啲石景，最出名嘅就係九曜石喇。其中九曜石就係呢九舊石頭入面嘅其中一舊靚石。而呢隻石頭就又窄又剔透又皺擝擝，重有曬士同埋顏色都唔同嘅，就喺個湖嘅中間，同太陽映埋一齊真係靚。就係噉就搞出咗個海市蜃樓嘅景出嚟。

而呢個九曜坊就係攞咗喺以前嘅西湖入面出現過嘅「九曜石」，由于呢舊石頭好出名嘅，所以到咗清朝嗰陣，附近嘅華佗廟都被人改咗嗌「九曜古廟」，而廟嘅隔離就有棟橋，就改咗名嗌「九曜橋」。所以附近一带咪就喺街道出咗嚟嗰陣，就改咗名嗌「九曜坊」囉。

俗语
--

廣州入面成日有條數字地名順口簧，其中就包括咗呢度（**加粗**咗嘅字）：

1德路、2沙頭、3元里、4牌樓、5仙觀、6榕路、7株榕、8旗二馬路、**9曲巷**，10甫路。

連出去
---

* 名胜风光 - 九曜坊上话"九曜"

註
-

1. ↑  2012年新出嘅粵語詞，係從韓文「강남스타일」轉過嚟嘅譯音。呢個詞係形容嗰啲有錢佬凈係識得亂咁使錢，就唔識用喺正經嗰行喇。

| * 睇
* 傾
* 改
廣州數字地名順口簧 |
| --- |
| 一德路　　二沙頭　　三元里　　四牌樓　　五仙觀　　六榕路　　七株榕　　八旗二馬路　　九曲巷　　十甫路 |
| 呢支歌仔重有其他版本：三有三角市、三元宮；四有四方砲臺；五有五仙門、五層樓、五眼橋；六有陸（六）羽居、六榕寺；七有七星崗；八有八和坊、八重天；九有九龍泉、上下九、九曜石；十有十香園；重有百子橫。 |
**注意**：呢篇文章有統一碼中日韓越統一表意文字新版用字：𣦝。如果你部電腦唔支援，嗰啲字就會錯誤顯示成空格、問號或者方格等。請睇睇Wikipedia:Unicode擴展漢字。

**九曜石**（粵拼：gaau2 jiu6 sek6）係中國廣東廣州一處古石堆兼遺址，喺越秀區教育路嘅藥洲遺址入面。喺1963年3月被列入咗廣州市文物保護單位。

名
-

相傳喺五代十國時期，南漢主劉龑割據嶺南兼開鑿西湖時搞咗9嚿石而改成噉嘅名。

介紹
--

呢9嚿石分別係池西北大石、米題藥洲石、四言詩石、池西大石、釣磯石、拜石、仙掌石，及池東石。

### 池西北大石

又嗌「牛头石」或「海上洲石」，喺水池北岸西邊，高2m，樣似牛頭，四圍有10幾個竇相穿，入邊有9題石刻。其中北宋詩人——許彥先寫嘅呢句詩最出名：

|  |  |  |
| --- | --- | --- |
| 「 | 花藥分氳海上洲，水中雲影帶沙流。直應路與銀潢接，槎客時來犯鬥牛。 | 」 |

### 米題藥洲石

又嗌「笏石」。喺水池北岸，高1.5m，樣似持笏。入邊有5題石刻。其中北宋書法家——米䒥寫嘅「藥洲」、「米黻元章題」俾歷代金石界話佢做正嘢。

### 池西大石

又嗌「愛蓮石」或「藥洲石」，喺水池西邊水面，高2.4m，樣似筍峯。入面有4題清刻，其中大清時期寫嘅「藥洲」兩字出自周敦頤寫嘅《愛蓮說》入面。

### 四言詩石

喺水池西邊嘅池西大石隔籬，高2.1m，屬白色中空石，入面有2題清刻都喺大清嘉慶年間，由廣東學政——萬承風寫嘅四言詩其一。

### 釣磯石

又嗌「珠泉石」，喺水池西南水面，高1.25m。入面有2題清刻，分別係「釣磯」同「珠泉」呢兩個，都由大清狀元負責寫出嚟。其中「釣磯」係由姚文田寫出嚟，「珠泉」係由徐琪寫出嚟。

### 拜石

又嗌「破石」或「九曜第一石」，喺水池東岸水面，高3.4m，樣似鰲魚，入面有15條石刻響度。其中包括咗大明作家——陳卿寫嘅「此即九曜第一石也」同埋大清作家劃嘅「拜石」兩字。

### 仙掌石

嚿石因為有一尺兩寸嘅掌跡而改成噉嘅名。喺水池東邊水面，高2.6m，入面有4題石刻，其中《九曜石》詩刻俾歷代金石界話成正嘢：

|  |  |  |
| --- | --- | --- |
| 「 | 九曜石碧海出蜃閣，青空起夏雲。瑰期𣦝夏石，錯落動乾文。 | 」 |

重有大明詩人——吳鵬喺石掌紋隔籬寫咗「仙掌」兩字。

### 池東石

喺水池東邊水面，高1.25m。原先係上下兩嚿石疊埋，其中上石似黑豬，下石似巨龜，後嚟經過長時間風化而一分為二。入面有4題石刻，其中九曜石最早嘅題刻喺北宋時期，由盧士宏寫出嚟。

睇埋
--

* 藥洲遺址

攷
-

* 羊城八景之一——广州九曜石 360doc个人图书馆
* 《九曜石刻录+·南汉金石志》

| * 睇
* 傾
* 改
廣州數字地名順口簧 |
| --- |
| 一德路　　二沙頭　　三元里　　四牌樓　　五仙觀　　六榕路　　七株榕　　八旗二馬路　　九曲巷　　十甫路 |
| 呢支歌仔重有其他版本：三有三角市、三元宮；四有四方砲臺；五有五仙門、五層樓、五眼橋；六有陸（六）羽居、六榕寺；七有七星崗；八有八和坊、八重天；九有九龍泉、上下九、九曜石；十有十香園；重有百子橫。 |
| 海洋棲息地 |
| --- |
| 海峽示意圖 |
| * 沿岸帶
* 潮間帶
* 三角灣
* 海藻林
* 珊瑚
* 暗沙
* 大陸架
* 淺海生物界
* 海峽
* 浮游生物界
* 海洋生物界
* 海底山
* 深海熱泉
* 冷泉
* 底層區
* 海底生物界
 |
| 睇 • 論 • 改 • 歷 |

海峽
**海峽**（粵拼：hoi2 hap6）係夾響兩嚿相鄰嘅陸地之間，同兩邊海洋接埋一齊嘅狹窄水道。佢係交通要道同航運樞紐嘅地理位置，亦係歷嚟嘅兵家必爭之地。

形成
--

海峽由地殼運動造成。喺地殼開始運動時，近海洋嘅陸地開始斷裂而下沉，出現凹陷嘅深溝，跟住海水湧入嚟浸嗮條深溝。從而將大陸同隔籬嘅島同相鄰板塊分開。

性質
--

經過海峽啲水都好急下，加上水嘅上下層溫度、含鹽度、水色同透明度都唔同。海底大多數係岩石，幾乎冇任何細微沉積物。

海峽之最
----

| 最 | 邊位 | 巴閉紀錄 |
| --- | --- | --- |
| 闊 | 戴基海峽 | 最闊979km |
| 窄 | 土淵海峽 | 最窄9.93公尺 |
| 深 | 戴基海峽 | 最深5248m |
| 淺 | 保克海峽 | 最淺2m |
| 長 | 莫三鼻給海峽 | 最長1600km |
| 忙 | 馬六甲海峽 | 平均1～2分鐘有一隻船經過 |

有關嘅書
----

* 中国少年儿童百科全书 自然·环境 第187页　浙江教育出版社 ISBN 7-5338-1946-2/G·1942

睇埋
--

* 水道
座標: 45°47′32.4″N 126°40′54.2″E﻿ / ﻿45.792333°N 126.681722°E﻿ / 45.792333; 126.681722

**太平橋站**（粵拼：taai3 ping4 kiu4 zaam6）係位於中國黑龍江哈爾濱道外區嘅火車站，由哈爾濱鐵路局管轄。呢個站有三棵樹鐵路、哈佳鐵路、哈牡高鐵經過。呢個站係個聯絡站，負責聯絡協調哈爾濱東站、新松浦站同哈爾濱站、廟臺子站之間嘅列車。

史
-

太平橋站起喺1938年，係三棵樹鐵路嘅車站，呢條鐵路係溝通中東鐵路同濱北鐵路嘅聯絡綫。喺1938年~1939年間，濱江站到三棵樹站之間鋪呢條聯絡綫，當時有上行綫同第三綫，而太平橋站內鋪咗6條股道。1943年從太平橋站引出，鋪咗條通往濱北綫江南站嘅聯絡綫，自此哈爾濱站發車行濱北綫都直接經呢條聯絡綫，唔再兜三棵樹站。

由哈爾濱站發出嘅兩條高鐵綫──哈牡高鐵、哈佳鐵路都會經過太平橋站，所以準備改造呢個站做客貨兩用站。2018年9月30號，由於哈佳鐵路開始營運，呢個站亦正式開放。

攷
-

1. ↑  〈哈佳鐵路9月30日開通運營 兩地車程縮短至2小時〉. 《中國新聞網》.
2. ↑  〈哈佳鐵路9月30日開通運營〉. 《人民網》. 2018年9月28號.`{{cite web}}`: CS1 maint: url-status (link)
3. ↑  〈哈佳鐵路9月30日開通運營 兩地車程縮短至2小時〉. CCTV.com. 2018年9月27號. 喺2018年9月28號搵到.
4. ↑  〈中國高寒地區最長快速鐵路30日開通〉. 《大公網》. 2018年9月28號.

|  **三棵樹鐵路** |
| --- |
| 

---

|  |
| --- |
| 哈爾濱 - 濱江 - 太平橋 - 哈爾濱東 - 東門 - 新香坊 |

 |
| 

---

 |
| 

|  |  |
| --- | --- |
|  | 睇 • 論 • 改 • 歷 |

 |
座標: 45°47′4.9″N 126°40′20″E﻿ / ﻿45.784694°N 126.67222°E﻿ / 45.784694; 126.67222
**太平橋**（粵拼：taai3 ping4 kiu4）係位於哈爾濱嘅橋，喺道外區馬家溝河上，條橋連接兩岸嘅新濱街、太平大街。作爲週邊地區最早嘅橋，太平橋係附近一帶嘅地名來源，而家併入咗道外區嘅太平區個名就係源自呢條橋。

概況
--

現時嘅太平橋總長39米，闊13.4米，其中兩邊人行道闊1.5米，橋面鋪方磚石而人行道鋪柏油路面，磚石面積386.1平方米，而人行道面積54.6平方米，橋上護欄係木造嘅，長40.9米。

太平橋南啲嘅位置度有東風橋，東風橋經常畀人誤會係太平橋，因爲而家東風橋取代咗太平橋交通要道嘅地位，於是呢條水泥橋攞咗風頭，畀人誤認做出名嘅太平橋。

史
-

太平地區原本好荒涼，係墳地，當地歌仔唱死人重多過生人，後來有陸、劉、李、周四姓開荒，形成咗啲村。當時馬家溝河無橋又唔易過，每年開春積雪一融，河水暴漲就會切斷兩邊交通，分隔咗太平地區同傅家店，啲村民過去傅家店買嘢做嘢唔方便，於是攞條粗繩綁幾嚿木板做浮橋。

1908年，住喺阿什河東岸三棵樹屯嘅陸家第二代人陸廷禎發起募捐，用舊木樁、唔規則嘅木板喺馬家溝河下游（當時叫溝子沿）度搭咗條簡易木橋。爲咗慶賀當地第一條橋，亦爲咗祈願出入平安、生活太平，唔使再受水災、瘟疫、官匪騷擾，啲人將條橋起名做太平橋。

1921年，濱江縣劃定圈河、太平橋一帶做商埠，於是逐漸演變出鎮墟，過橋嘅人越來越多，成爲緊要嘅交通節點。1929年個鎮起名做太平橋鎮，開始成爲地名。1933年太平橋地區由濱江劃畀哈爾濱管，設立太平區。

1959年，太平區政府根據啲人嘅意願，拆咗舊木橋，原地起新橋，即係而家嘅樣。遞年嘅1960年，南邊規模更大嘅東風橋落成，取代咗太平橋樞紐地位。

雖然太平區併入到道外區，但太平橋作爲地名重用緊。比如附近嘅街市太平橋菜市場，又比如太平橋火車站及太平橋地鐵站，其中地鐵站實質離東風橋更近，亦即啲人誤會嘅「太平橋」。

攷
-

1. ↑  〈太平區〉. 哈爾濱區劃地名網. 2010年10月9號. 喺2015年7月8號搵到.`{{cite web}}`: CS1 maint: url-status (link)
2. 1 2 3 4 5  李小菊、梁愛英. 〈太平橋始末〉. 《哈爾濱史誌》. 哈爾濱地情網. 原著喺2013年11月12號歸檔. 喺2015年7月8號搵到.
3. 1 2 3  〈《太平區誌》附錄 二、地名考記〉. 哈爾濱地情網. 原著喺2013年11月12號歸檔. 喺2015年7月8號搵到.
呢篇文講廣州嘅海安路。搵緊其它城市嘅海安路嘅話，請睇〈**海安路**〉。

 **海安路**（粵拼：hoi2 ngon1/on1 lou6）
係中國廣東省廣州市嘅東西走向馬路，喺天河區珠江新城入面，西邊喺獵德大道開始，一直向東到馬場路嗰邊。

概要
--

全長1036米，闊12米，雙向2車道。

經過嘅道路
-----

順序從西到東排，**加粗**咗嘅字係主幹道：

* **獵德大道**
* 海居路
* 海樂路
* 海業路
* **馬場路**

珠江新城一帶嘅路名，4個成語可以搞清楚。
--------------------

廣州珠江新城嘅路名因冇規律而出名。因為佢哋都係求其改咗1~2隻字，所以唔理外地人定廣州本土街坊成日搞錯嗮。其實呢度啲路記住4個成語就知係邊條。呢度講嘅珠江新城4個成語路名當中，出喺**安居樂業**嘅成語（**加粗**咗嘅字）：

* 安居樂業：**海安路**、海居路、海樂路、海業路

註
-

1. ↑  趣：4个成语读懂珠江新城路名（图） 互聯網檔案館嘅歸檔，歸檔日期2020年9月9號，. 廣州本地寶

| * 睇
* 傾
* 改
珠江新城路名成語 |
| --- |
| 明成利就 | 華明路 · 華成路 · 華利路 · 華就路 |
| 國盛民安 | 興國路 · 興盛路 · 興民路 · 興安路 |
| 清風明月 | 海清路 · 海風路 · 海明路 · 海月路 |
| 安居樂業 | 海安路 · 海居路 · 海樂路 · 海業路 |
《尊經》原始寫本
《**尊經**》係唐朝波斯教士景淨（英文：Jingjing (monk)）從530部景教經書繙譯過來嘅寫本之一。1908年，法國探險家伯希和喺敦煌發現咗該寫本，而家藏喺巴黎法國國家圖書館。

概述
--

《尊經》同《景教三威蒙度讚（中文：景教三威蒙度讚）》係寫喺同一卷寫本入面，全文一頁，分四部份。第一部份宣明聖父、聖子、聖靈三位一體：「敬禮妙身皇父阿羅訶，應身皇子彌施訶，證身盧訶寧俱沙，已上三身同歸一體」。

第二部份列擧咗瑜罕難、盧伽、摩矩辭（英文：Mark the Evangelist）、明泰、牟世、多惠、寶路、千眼、珉艷、岑穩僧、報信等諸多法王。第三部份列出已經繙譯成漢文嘅《敬禮常明皇樂經》、《宣元至本經（中文：宣元至本經）》、《志玄安樂經（中文：志玄安樂經）》、《多惠聖王經》、《阿思瞿利容經》、《渾元經》、《傳化經》、《原靈經》、《三際經》、《師利海經（英文：Apostles' Creed）》、《寶路法王經》、《刪河律經》、《三威讚經（中文：三威讚經）》、《牟世法王經》、《彌施訶自在天地經》、《四門經》、《啓眞經》等35部景教經書。

第四部份敍述唐太宗貞觀九年西域大德僧阿羅本奏上貝葉梵音（景教）經書530部，景淨繙譯咗其中35部，其餘猶未漢譯。

攷
-

1. ↑  吳昶興 (2015年5月29號). 《《眞常之道：唐代基督教歷史與文獻研究》》. 基督教學術叢書/論著系列.第11卷. 新北市: 台灣基督教文藝出版社. p. 169. ISBN 978-986-61-3129-5.
2. ↑  "Cote : Pelliot chinois 3847". 《archivesetmanuscrits.bnf.fr》 (法文). 喺2018-08-10搵到.

出面網頁
----

|  |  |
| --- | --- |
|  | 維基文庫有原文：
**尊經** |

* 法國國家圖書館官網上面嘅《尊經》原始寫本一覽 （法文）
碳係地球上便所有生物生命嘅基礎。複雜嘅有機分子都系碳元素同第啲元素，好似氧、氫、氮呢啲，通過化學鍵結合成嘅。呢啲元素係有機生命必須嘅。碳可以同佢哋結合係因為佢有四價電子。到而家重未發現有唔係碳構成嘅生命，所以啲人嘅太空生物知識就假定宇宙入便嘅冚嘭唥生命都係碳生命。有啲人批評呢個假定係「碳沙文主義」，佢哋認為生命亦都可能唔需要碳元素，雖然到而家為止重未有發現非碳生命。

科幻電影、文學入便，經常有噉樣嘅設定：人造嘅機器由非生命轉變成為生命，呢啲新類型嘅生命成為第一挺非碳生命。自從1960年代出現微處理器，呢啲機器經常被認為係電腦（或者電腦控制嘅機械人）。佢哋亦都畀人當做係「矽生命」，雖然矽芯片對佢哋基本運作嘅作用同碳對「濕生命」嘅作用唔同。

碳作為生命基礎嘅特性
----------

碳有兩個好重要既特徵確保佢能夠成為組成生命既基本原素。其中一個係佢有四價電子,而另一係因為破壞同建立鍵所需既能量好適合去形成一些又穩定又活躍既分子。

由於碳同碳之間既鍵合係好容易，一些複雜而且冇長度限制既分子就好易形成。

除左碳之外，只有少數原素係具有支援生命活動既能力，硅就係其中一種。由於硅同碳係係同一族, 所以硅都有四價電子。佢亦都會同自己鍵合，但通常會以晶格既形式出現，而唔係長鏈。不過，佢所鍵合既複合物太穩定，所以唔可以容易咁以唔同方式重組，亦因為咁，佢唔係真係具有支持生命活動既能力。

This speculation of a life based on the chemistry of silicon is clearly distinct from "silicon-based life" in the above sense of artificial intelligence based on electronic processes utilizing silicon integrated circuits.

生命活動入便關鍵嘅碳結構分子
--------------

有機生命活動過程當中最重要嘅化學物有：

* 蛋白質：構成有機生命結構嘅基本單元。
* 核酸：攜帶遺傳資訊。
* 酶：生命有機化學反應嘅催化劑。
* 碳水化合物：儲存細胞生命活動用嘅能量。
* 脂類：更加密集嘅方式儲存能量，嚮動物體內可以儲存較長時間。形成細胞嘅膜結構。

睇埋
--

* Hypothetical types of biochemistry
* CHON

引用
--

* "Encyclopedia of Astrobiology, Astronomy & Spaceflight". 喺2006-03-14搵到.
呢篇文講廣州市入面嘅廣衛路。搵緊中山市入面嘅廣衛路嘅話，請睇〈**廣衛路 (中山)**〉。
**廣衛路**（粵拼：gwong2 wai6 lou6）係中國廣東省廣州市入面嘅一條一般馬路，喺越秀區嗰邊。成條馬路係東西走向，西邊接住吉祥路，一直向東去到北京路嗰頭。

概要
--

全長315米，闊15米，雙向3車道。

史
-

其實喺清朝嗰陣，呢條馬路冇幾遠就係廣州府署衙門嘅後院。喺20世紀20年代嗰陣，廣州市政府就拆咗城墻嚟起咗條馬路，而呢條馬路同廣仁路、廣大路一齊，都係改咗帶有「廣」字嘅名嚟做馬路名。又因為呢條路去到衛邊街（而家係吉祥路），佢就係明朝時，朱元璋喺每個通都大邑度起開「衛所」。而嗰陣時嘅衛邊街兩邊就有左衛同右衛響度，而改「衛邊街」嘅名就係喺衛所嘅隔離噉解。喺1925年，廣州市政府將廣州府嘅後院同左衛邊街、右衛邊街都拆嗮，佢就將呢三個地方攞咗其中一個字嚟改咗個「廣衛路」嘅名重一直用到而家。

經過嘅道路
-----

呢度啲路嘅順序係從南去到北嚟排嘅，其中**加粗**咗嘅字係主幹道：

* 吉祥路
* 廣仁路、廣大路
* 北京路

特色
--

呢條馬路入面有啲廣東省級嘅政府部門喺度。重有，成條馬路都係啲巴士嘅總站所在地。而家有好多巴士嘅總站都係喺呢條馬路度停。

睇埋
--

* 廣仁路
* 廣大路

參攷
--

* 广州路名的故事——广卫路和广仁路
* 广州路名的故事——广卫路和广仁路
**李·哈維·奧斯華**（Lee Harvey Oswald，1939年10月18號—1963年11月24號），係路易斯安那州新奧爾良人，美國海軍陸戰隊前隊員。1963年11月22號，美國時任總統約翰·甘迺迪畀人暗殺，多個證據都話暗殺者就係佢，之後畀人拉咗。兩日之後，傑克·魯比開槍殺死咗佢。

早年
--

奧斯華由出世開始到1941年住嘅地方
1939年10月18號，奧斯華響路易斯安那州新奧爾良嘅 old French Hospital 出世，係羅拔·愛德華·李·奧斯華同瑪嘉烈·法西斯·克拉維里共同嘅第二個細路。羅拔·奧斯華係南北戰爭時嘅南軍指揮官羅拔·李嘅遠房表親。奧斯華有個親生大佬叫小羅拔，都係美國海軍陸戰隊前隊員；而阿媽瑪嘉烈·克拉維里同前任老公有個仔叫莊·愛德華·皮。莊係一位空軍軍人。

響佢出世嗰年，老豆羅拔死咗。奧斯華曾經響孤兒院生活。

1944年，瑪嘉烈帶住全家由新奧爾良搬去德薩斯州達拉斯。一年後奧斯華入讀小一，跟住嘅六年入面，佢係咁轉校。小四嗰陣，佢接受咗一次智力測試，結果佢嘅智力係103。當時佢身邊好幾個人都話佢係「孤僻同埋喜怒無常嘅人」。

響佢12歲嗰年，佢跟住阿媽到紐約市，有一段時間同大佬莊·皮住埋一齊。兩母子好快就畀人趕咗出嚟，據指係因為奧斯華唔單止打阿媽仲攞刀威脅莊嘅老婆。奧斯華響紐約布朗士升讀七年級，不過因為成日曠課而畀人送去少年管教所接受心理評估。

1953年秋天，奧斯華返到學校繼續學業，不過佢嘅紀律依然有好大問題。當佢唔能夠同學校合作嗰陣，學校去到法院希望唔再由瑪嘉烈·克拉維里照顧奧斯華。

|  |  |
| --- | --- |
|  | 呢篇同美國人相關係楔位文。歡迎幫維基百科擴寫佢。睇 • 論 • 改 • 歷 |
**柏拉圖**（粵拼：**paak3 laai1 tou4**，希臘文：**Πλάτων**；公元前428年/427年－公元前348年/347年）係古希臘哲學家。佢建立咗西方世界第一個高等學府—雅典學院。

佢同導師蘇格拉底同埋學生亞里士多德一齊被視為西方哲學嘅奠基者。柏拉圖亦都成日被認為係西方宗教同靈性嘅奠基人之一。

柏拉圖係哲學中對話同辯證形式嘅創新代表。柏拉圖亦都被認為係西方政治哲學嘅創始人。佢最出名嘅貢獻係理型論。佢提出咗解決普遍問題嘅方法，即係柏拉圖主義（或者叫柏拉圖現實主義或者柏拉圖理想主義）。柏拉圖式愛情同柏拉圖立體都係因佢而命名嘅。 

同佢同時代人嘅人唔同，柏拉圖嘅全部作品都被認為完整保存咗超過2400年。 雖然咁多年來佢啲作品嘅受歡迎程度一直上上落落，但係柏拉圖嘅作品由此至終都有唔少人睇。

生平
--

### 早年

因為淨低嘅紀錄得好少，所以而家對柏拉圖嘅早年生活同教育所知好少。柏拉圖生於一個有影響力嘅貴族家庭。相傳佢爸爸阿里斯頓（Ariston）係雅典國王科德魯斯同梅塞尼亞國王梅蘭圖斯嘅後人。

柏拉圖嘅媽媽係佩里克緹翁妮（Perictione），佢嘅屋企人成日吹噓佢哋同著名雅典立法者同抒情詩人梭倫（係七個賢哲之一）嘅關係。佩里克緹翁妮同夏密德（Charmides）係姊妹，亦係克里蒂亞斯（Critias）嘅侄女，呢兩個人都係三十暴君集團嘅重要人物。 根據一啲講法，阿里斯頓試圖將注意力轉移到佩里克緹翁妮，但唔成功。最後阿波羅神向佢顯靈，令阿里斯頓唔再搞佩里克緹翁妮。

攷
-

1. ↑
2. ↑
3. ↑
4. ↑
5. ↑  "APVLEI DE DOGMATE PLATONIS LIBER PRIMUS" (拉丁文). 喺2020年10月1號搵到.
香港法定古蹟大埔文武二帝廟
**大埔文武二帝廟**係香港一座中式廟宇，喺新界東大埔太和市中心（即現今嘅大埔富善街）。文武廟標誌住大埔市集嘅形成。

歷史
--

大埔文武廟喺光緒十七年（1891年）起，光緒十八年（1892年）起好。文武廟係由當時嘅七約鄉民夾錢起，成為七約鄉公所嘅辦事處，用嚟做太和市（現稱大埔墟）嘅行政審裁、宗教信仰同經濟文化嘅集中地。廟嘅上面設有一塊寫住「正大光明」嘅牌匾，重設有一個公秤，因為以前嘅文武廟除咗係辦事處之外，有時重會用嚟處理村民間嘅糾紛，係太和市買賣公正嘅審裁中心。而公秤就有公平交易嘅意思。1954年新鄉公所起好之後，間廟就改為奉祀文昌帝同關武帝，成為咗一間宗教信仰嘅中心。

文武廟裏面供奉嘅神像原本係木牌，1984年5月11號香港政府將文武廟評為法定歷史建築，受到古物及古蹟條例嘅保護，係新界第一座受到保護嘅建築物。由於文武廟年代太過久遠，所以殘破不堪，七約鄉歷屆嘅委員都希望古廟可以重修，咁啱政府當局發展大埔，政府就喺1985年撥款同七約合資七十幾萬將古廟重修，工程將廟裏面嘅屋頂拆咗，更換咗腐爛嘅木樑桁，鞏固牆壁上面嘅青磚同封實咗牆上面嘅附加窗門，廟裏面手工精細嘅雕花木刻同灰膠都用傳統方式重新髹油同修補，更安放咗文武二帝聖像畀後人禮拜，修葺後嘅文武廟不單止煥然一新，重使到佢傳統中國式建築物嘅形象更加突出。

照片
--

* 文武二帝廟外圍文武二帝廟外圍
* 文武二帝廟門額文武二帝廟門額
* 重修文武二帝古廟碑記重修文武二帝古廟碑記
* 太和市車坪碑太和市車坪碑
**申訴專員**（**ombudsman**）指一個由政府（無限定係行政定係議會）任命嘅官員，代表公眾利益去調查由市民畀佢有關行政嘅投訴，並嘗試作出調解。一般接受投訴嘅範圍包括行政，而唔包括政策制訂同埋議會所態。向申訴專員係唔使畀錢嘅。

申訴專員亦可以由非政府組織或公司去委任，主要係接受使用者，顧客或職員投訴，查吓組織或公司本身有乜行政失誤。

糾正錯誤
----

如果申訴專員發現投訴成立，即係有行政失誤，佢會要求犯錯部門改過，又或者公開糾正建議。視乎唔同地方嘅法律，政府可能要賠錢。申訴專員通常冇權基於投訴而去告犯錯官員，呢嗰有審裁角色類似古羅馬嘅保民官，傳統上喺民主選舉產生嘅官員擔任審裁。

獨立運作
----

由申訴專員處理投訴嘅好處係，申訴專員係獨立機關而唔係政府部門成員，亦極冇可能喺離任後入去政府部門度做，避免自我檢討中嘅利益衝突，不過視乎政治制度同人事任命過程，有時申訴專員嘅獨立性會成疑。

申訴專員唔係政府部門人員，就算佢係前任官員，都冇可能對每個政府部門嘅運作都理解得透，所以唔單只專員人選並唔容易，而且要調查有合理進度，點都要得到行政部門配合。因此申訴制度喺唔同國家有唔同嘅效果。

睇埋
--

* 香港申訴專員
* 調解
太平沙嘅牌坊
**太平沙**（粵拼：taai3 ping4 saa1）係中國廣東省廣州市嘅一條內街，喺越秀區北京路南邊嘅珠光路交界對面。

名
-

太平沙嘅名出喺詩人——陳恭尹嘅題詞。清初有位陳恭尹喺育賢坊（已經冇咗，今日嘅北京路禺山市場）住，成日嚟沙洲邊行街。有位沙洲農民喺沙洲邊起咗個牌坊，咁啱見到成日喺沙洲邊行街嘅陳恭尹而搵佢寫題字，結果應承咗。而陳恭尹冇諗到農民係希望佢寫「子孫昌盛」嘅題字，加上嗰時凈掛住睇沙洲邊嘅靚景，重猛咁講「太平煙滸」四個字。陳恭尹返到屋企之後嗌書童開宣紙寫「太平煙滸」四個隸書字，第二日畀開荒嘅農民睇，但農民唔識睇字，加上書童將個「滸」字讀成「許」字。陳恭尹後嚟解釋話：「太平世界有好多炊煙，係你家人好多，人多力量大，炊煙就多咗。」農民聽咗之後好高興，命令嗌工匠寫咗呢個題詞上去牌坊。由於詩人嘅筆法好靚，成為嗰時沙洲嘅其一標記。

由於「太平」兩個字嘅意頭幾好下，後嚟啲人喺坊額攞咗頭兩個字（太平）做沙洲嘅名。

由來
--

太平沙喺17世紀尾到18世紀初係珠江嘅一個沙洲，最初由五嚿沙洲組成，所以又叫「五洲」。但因泥沙猛咁積埋一齊，到大明就合五為一，變成靠珠江北邊嘅沙洲，結果有農民到沙洲開荒，甚至喺沙洲嘅低窪地種咗蓮藕。由於嗰時風景好靚，結果又起咗好多亭臺樓閣，好快變成廣州比較出名嘅風景區。但太平沙隔籬又有泥沙堆積成新嘅沙洲，叫增沙（今日嘅增沙街），跟住隔籬又多咗嚿沙洲，叫新沙（今日嘅華廈大酒店）。結果從嗰年嘅五洲到太平沙、到增沙、新沙，呢帶由珠江嗰年嘅河或沙洲變成廣州珠江北邊嘅街區。

攷
-

* 【广州名片·故里名街系列】 第054期 太平沙 广州城沧海桑田的最好注脚 廣州圖書館
* 《太平沙》|| 简介 中华文化网
* 太平沙 最是人心不太平 360Doc个人图书馆
標準足球場尺寸：唔係個個足球場嘅尺寸都完全一樣嘅，不過大部份足球場嘅尺寸都係105米乘68米或者115碼乘74碼。
**足球場**係進行足球比賽嘅場地。足球場嘅基本條件係一塊長方形嘅平地，可以係草地、人造草、膠地甚至石屎地，較簡陋嘅足球場可能淨係有兩邊龍門同幾條白線，設備較好嘅足球場可能附設有燈光、看台、更衣室等設施。畀職業足球聯賽或國家隊進行比賽嘅足球場，可以喺四面設有廣告板。有啲足球場外圍可能設有田徑跑道。

標準足球場
-----

足球場龍門、鵝眉月、禁區
足球場中圈
足球場嘅標準由國際足協制訂。喺青少年、元老、殘障人仕、草根足球賽事（低組別賽事），可以根據佢哋嘅意願選擇性修改：比賽場地嘅嘅大細、兩條龍門柱之間闊度同由地面至龍門橫楣底嘅高度。

### 草皮

草皮只可以用全天然草地或全仿真草地，唔可以天然草同仿真草混合使用，仿真草場地嘅顏色一定要係綠色。唔同地區嘅足球場嘅草皮有所唔同，但係都有一個共同點，就係只能夠由國際足協認可嘅供應商供應同種植/安裝草皮。另外，國際足協成員國可以喺國際足協許可範圍內制訂自己嘅草皮標準，例如：中國足協規定中超聯賽場地一定要係天然草皮，而加拿大就更多球場用人造草皮。

### 場地界線

比賽場地一定要係長方形同劃上連續嘅界線，界線唔可以構成危險；喺唔構成危險嘅情況之下，可以喺天然草地度用仿真草做場地界線。界線係屬於比賽場地嘅一部份。比賽場地界線一定要符合球例列明嘅標準先至可以進行比賽。

仿真草足球場可以有其他界線（例如欖球場界線），但係呢啲界線嘅顏色要同足球場地界線要明顯唔同，同埋可以清晰噉分辨。

### 標記

舉行國際性賽事嘅足球場地，長度應該喺100至110米（110至120碼）之間，闊度應該喺65至75米（70至80碼）之間。其他賽事嘅標準就比較寬鬆：90至120米（100至130碼），闊度喺45至90米（50至100碼）之間。場地要係長方形。較長嘅邊界係橫邊界，較短嘅就係底線。

中線將足球場分為兩半，喺中線嘅中間，係個球場嘅中心點，係球賽上、下半場同入波後開波嘅地方，重有中圈（半徑9.15米／10碼）圍繞中心點。

喺球場嘅4個角都劃有角球弧，係半徑1米嘅4份1圓，標示角球開出嘅地方。而4個角亦都要插有一支角球旗（最少高1.5米／5呎）。

### 中圈

喺開波嗰陣，唔係開波嗰隊嘅球員一定要企喺中圈之外。

### 龍門

龍門嘅位置喺底線上嘅中央位置。龍門由左右兩條垂直嘅門柱同連接兩條門柱嘅門楣組成。兩條門柱內邊緣距離要係7.3米（8碼），門楣嘅下邊緣就距離地面2.44米（8呎）。龍門後面通常設有網，但球例並無規定一定要有。

### 鵝眉月

「鵝眉月」（penalty arc）係喺禁區之外，只有喺射十二碼罰球時先用得着。

射十二碼罰球時，波要放喺十二碼點，球例規定射罰球嗰陣，所有球員（己方同對方）都一定要「離球十碼」，由底線到十二碼點係12碼，由十二碼點到禁區只有6碼，所以要以十二碼點作為圓心，畫上半徑10碼線，鵝眉月半圓啱啱好係圓周，喺呢個半圓上嘅任何一點，距離十二碼點都啱啱好係10碼，咁就符合「離球十碼」嘅規矩。

### 禁區

喺兩邊龍門前各劃出嘅長方形空間係禁區。

小禁區（距離5.5米 (6碼) 嘅空間），由底線、左右兩條距離龍門柱5.5米嘅直線同一條連接呢兩條線嘅直線所組成。龍門球要喺小禁區內開出。

大禁區（或禁區）（距離16.5米 (18碼) 嘅空間）亦類似，由底線、左右兩條距離龍門柱16.5米同連接呢兩條線嘅直線所組成。禁區有好多種作用，最明顯嘅係守門員喺禁區內可以用手接波，同守方喺禁區內嘅犯規可以被判十二碼罰球。

十二碼點喺龍門正中，距底線11米（12碼），係十二碼球踢出嘅地方。喺十二碼球射出前，除射波球員同守方守門員外，所有球員唔可以進入禁區同鵝眉月範圍內。

參考
--

1. 1 2  "Everything you wanted to know about artificial turf". 加拿大《環球郵報》. 2014-10-03. 喺2016-04-15搵到.
2. ↑  〈中超体育场标准（試行）〉. 中國足球協會. 喺2016-04-15搵到.
蝴蝶會經歷完全變態－啱啱出世嗰陣係一條（同成蟲好唔同樣嘅）幼蟲，幼蟲生到咁上下會結蛹，最後變成成蟲。
**完全變態**jyun4 cyun4 bin3 taai3（英文：**holometabolism** / **complete metamorphosis**）係指某啲昆蟲當中見到嘅一種發育方式。如果話一種昆蟲行完全變態，即係指呢種昆蟲一世蟲分做四個階段：

* 蛋、
* 幼蟲（喺鱗翅目入面又叫毛蟲）、
* 蛹（**完全變態嘅最大特徵**）同埋
* 成蟲

出名行完全變態嘅昆蟲有蝴蝶、飛蛾、蜜蜂同甲蟲呀噉。完全變態嘅相對係不完全變態。

幼蟲
--

內文：幼蟲同毛蟲
幼蟲（larva；眾數係 larvae）通常都係一條條噉嘅樣嘅，喺外形上同成蟲好唔同，冇翼唔識飛，而且啲眼係簡眼。喺鱗翅目（蝴蝶同飛蛾）當中，幼蟲又可以叫「毛蟲」。

幼蟲最重要嘅工作係要猛咁食嘢：啲蟲乸生蛋嗰陣，好多時都會特登將啲蛋生喺毛蟲要食嘅嘢附近，例如蝴蝶乸同飛蛾乸生蛋嘅時候，就好興將啲蛋生喺毛蟲要食嘅植物上面，等啲幼蟲一出世就有嘢食；啲幼蟲生咗出嚟就會係噉勁食嘢，儲起養份；佢哋一路食一路脫皮（增齡），去到咁上下就會結蛹。

蛹
-

內文：蛹
蛹（pupa；眾數係 pupae）係一個靜止、集中於改變身體結構嘅階段。

一隻蛹好多時腹部查實仲識郁，但喺呢個階段，隻蟲嘅絕大部份活動都會停止，冇得去覓食，所以要齋靠幼蟲階段狂食嘢儲起咗嘅養份維生。喺呢個時候，隻蛹體內會進行一連串複雜嘅生命過程，會將隻蟲嘅器官（除咗神經系統之外）分解變成液體噉嘅狀態，跟手呢個液化咗嘅身體會重組變成成蟲嘅身體。蛹嘅階段有幾長視乎物種而定，最後隻成蟲嘅器官會喺個蛹入面完成發育，跟住隻蟲就會破蛹而出。

值得注意嘅係，有部份昆蟲物種嘅蛹階段長得好交關，甚至可能會喺蛹入面過多過一次冬。

一堆蠶蛹；有幾隻已經變咗成蟲（蠶蛾）。

成蟲
--

兜蟲嘅三個生命形態：幼蟲、蛹、同成蟲（由左至右）。
內文：成蟲
成蟲（adult / imago）係隻蟲生命最後一個階段。

破咗蛹之後嘅成蟲無論喺外形同結構上都同隻幼蟲極之唔同，但仲係同一隻生物。例如有昆蟲學家就做過場噉嘅實驗：佢哋搵咗一批毛蟲返去個實驗室度，俾啲毛蟲聞一啲氣味，當中某一啲嘅氣味會伴隨住一啲（唔致命嘅）痛楚；唔出乎意料嘅係，啲毛蟲話咁快就學識避開嗰啲同痛楚一齊出現嘅氣味；而更加緊要嘅係，呢啲毛蟲大個咗變咗蝴蝶之後，都仲識得避開嗰啲氣味－即係話佢哋仲記得細個嗰陣學到嘅嘢。

一隻成蟲最重要嘅工作就係要傳宗接代：隻成蟲啲器官冚唪唥都發育成熟嗮，有交配同埋（乸嘅話）產卵嘅能力，可以繁殖；交配同繁殖嘅具體做法唔同昆蟲可以好唔同，例如兜蟲同鍬甲蟲就出嗮名啲蟲公會用角打交，打贏咗嘅就有得同啲乸交配。

有唔少昆蟲物種啲成蟲都係唔會食嘢嘅：呢啲物種嘅成蟲好多時甚至連口器都冇－佢哋由個蛹捐出嚟之後要做嘅，就係有咁快得咁快去搵返個伴侶交配傳宗接代，生完蛋之後冇幾耐，就算佢哋冇畀獵食者食落肚，最後都會監生餓死；呢種情況喺飛蛾當中零舍常見，例子可以睇吓出名嘅北美洲大型飛蛾物種合桃仁飛蛾（*Citheronia regalis*）。

目
-

以下呢啲目嘅昆蟲都係行完全變態嘅：

* 甲蟲
* 烏蠅
* 膜翅目（個目包括咗蜜蜂、蟻同黃蜂）
* 鱗翅目（蝴蝶同飛蛾）
* 跳蝨

... 等等。

睇埋
--

* 不完全變態
* 幼蟲同毛蟲
* 若蟲

攷
-

1. ↑  Chu, H. F. (1992). *How to know the immature insects*. Cutkomp, L. K. (2nd ed.). Dubuque, IA: Wm. C. Brown.
2. ↑  "Melissa Arctic 互聯網檔案館嘅歸檔，歸檔日期2019年11月1號，.". *Butterflies and Moths of North America*. Retrieved 15 September 2015.
3. ↑  BUTTERFLIES REMEMBER WHAT THEY LEARNED AS CATERPILLARS.
4. ↑  Nafus, D. M.; Schreiner, I. H. (1988). "Parental Care in a Tropical Nymphalid Butterfly Hypolimas anomala". *Animal Behaviour*. 36 (5): 1425-1443.
5. ↑  Lotts, Kelly; Naberhaus, Thomas (2017). "Royal Walnut Moth Citheronia regalis (Fabricius, 1793)". *Butterflies and Moths of North America*. Retrieved November 7, 2018.

拎
-

* How Did Insect Metamorphosis Evolve?. *Scientific American*.
**靈糧堂**（**Bread of Life Christian Church**）係1943年由趙世光牧師係中國上海創辦嘅基督教獨立教會。一般嚟講，目前靈糧堂嘅真正發展應該係1954年喺台北成立靈糧堂之後。亦因為咁，依家喺好多資料上，靈糧堂亦稱為**台北靈糧堂**。至今，台北靈糧堂喺全世界設咗一共168個分堂。

不過講就咁講，1990年後，仍然有唔少靈糧堂分堂同台北靈糧堂系統毫無關係，好似香港靈糧堂。

草創期
---

1943年資深牧師趙世光喺中國上海設立嘅上海靈糧堂同中國靈糧世界佈道會。開始喺中國華東一帶以設立分會與出版刊物方式傳授基督福音。同時間，靈糧堂亦喺第二次世界大戰期間，從事戰時嘅社會慈善事業。

據趙牧師解釋，**靈糧堂**個名都係嚟自《聖經》。其中，「靈」字嚟自耶穌，佢喺約翰福音6章63節所講：**「叫人活著的乃是靈，肉體是無益的。我對你們所說的話，就是靈，就是生命。」**另外「糧」字，則來自耶穌於約翰福音15章第1至2節所說：**「我是生命的糧、我是世界的光、我是羊的門、我是好牧人、復活在我，生命也在我、我是道路真理生命、我是真葡萄樹，我父是栽培的人。」**

戰後，因為見到統治新中國嘅中國共產黨唔允許宗教存在嘅實情，趙牧師放棄上海同華東等各地教堂組織，前去香港，並且喺1949年喺香港九龍成立九龍靈糧堂，並繼續佈道同慈善事業。

發展期
---

靈糧堂嘅發展肇始應該由教會人員去台灣台北建堂後。1954年9月，趙世光牧師去台佈道。喺台北市第一女中嘅佈道會深受歡迎後，正式成立台北靈糧堂。成立初期，靈糧堂創辦人趙牧師仍喺九龍佈道，教會冇固定集會場所。除咗暫時借用師專附設幼稚園同台銀幼稚園嘅場所做為禮拜場所之外，靈修方式以教徒私下互動為主。

1957年8月寇世遠牧師任職台北靈糧堂，係台北靈糧堂首位專職牧師。同年11月，靈糧堂喺台北市和平東路建立首座靈糧堂集會場所。1969年寇世遠辭靈糧堂另立基督之家，改由鄭昌國牧師接任，並持續用搞主日學同團契嘅方式召募教徒。

蓬勃期
---

1977年現任台北靈糧堂主任牧師周神助接任現職。周神助改良韓國基督教派嘅靈修方式，以創新嘅晨禱方式，吸引台北市民。並增建台北靈糧堂樓面面積容納更多教眾。至1990年，光係台北靈糧堂每主日就有兩千幾人教徒固定咁返去。同時間，該教會亦派資深牧師去高雄、台中、台北縣、甚至偏遠嘅花蓮、台東設立分堂。以創新嘅企業方式，擴展佈道嘅版圖。

靈糧堂現況
-----

靈糧堂師承另一獨立教會基督教浸信會，冇完全將原有限制視為圭臬。例如，浸信會唔允許嘅點水式洗禮（又稱**點水禮**）儀式，靈糧堂時而所見。也就是這種較為寬鬆嘅佈道方式，又逢台北神召會同新約教會嘅出走同式微，現今靈糧堂已幾乎成為台灣地區會友人數最多嘅基督教宗派。

最近幾年，靈糧堂喺敬拜、讚美、禱告，甚至神蹟醫病等佈道方式已脫離傳統福音派嘅範疇。也因此許多相關宗教研究學者依照宗教學者史答克嘅區分方式，將靈糧堂視為聖靈第三波甚至新興宗教一支，不過如同其他宗教流派相同，靈糧堂對此並唔承認。這段時間，靈糧堂不但喺台灣持續吸收教徒，也喺國外設多間分堂。

據台灣基督教資料中心調查嘅「2003台灣基督教會教勢報告」報告顯示，2003年，光係台北和平東路嘅母堂同規模最大嘅木柵靈糧山莊，主日禮拜就有24堂聚會。該兩處聚會出席人數每周達8000人。另外，靈糧堂喺全台也設立分堂共53個，會友人數約有28258人，其中包含主日學學生共4254人。現今喺台灣，台北靈糧堂嘅宗派發展規模已同浸信會並駕齊驅，幾乎成為全台灣會友人數最多嘅基督教宗派。除此以外，靈糧堂亦喺加拿大、美國、新加坡、日本、甚至非洲肯亞等地設立有113個分堂。

香港地區
----

九龍靈糧堂方面，雖然冇台北靈糧堂拓展咁迅速，但亦發展唔少分支機構，例如西環靈糧堂、旺角靈糧堂、主恩靈糧堂、元福靈糧堂、將軍澳主恩堂、沙田靈糧堂、元朗靈糧堂、洪水橋靈糧堂、屯門靈糧堂、荃灣靈糧堂同圍村嘅靈糧學舍等十數家。 

除咗台北靈糧堂同九龍靈糧堂系統之外，由趙世光牧師成立嘅相關獨立教會還有喺1959年5月31號嘅香港靈糧堂。同台北靈糧堂較少聯繫嘅香港靈糧堂，組織雖然細，但係較為嚴密。呢間獨立教會喺1960年－2000年之間，亦相繼成立馬鞍山靈糧堂（自立咗）、大埔靈糧堂、東涌靈糧堂等三間分堂，喺1995年喺馬來西亞建立古晉靈糧堂。另外，個教會組織亦喺香港成立靈糧堂劉梅軒中學等學校。

出面網頁
----

* 台北靈糧堂全球資訊網
清朝嗰時漱珠橋一帶
**漱珠橋**（漱讀秀，粵拼：sau3 zyu1 kiu4），雞腸字寫「Honam Bridge」（河南橋）或「Shou Chue Bridge」，喺廣州河南龍溪二約，係「溪峽第一橋」，亦係舊時廣州最著名嘅橋。皇清乾隆八年（1743年），廣東鹽運使龐嶼為海幢寺嘅正目和尚喺南溪溪面起呢道橋。到咗乾隆四十一年（1776年），潘振承又重修過。1968年，政府拆咗條橋。

道橋係用花崗石砌嘅，中間有個「漱珠」石刻，家陣拎咗去龍導尾鄧氏宗祠個花園裡面。

史
-

漱珠橋橋位
清朝嗰時，漱珠橋一帶風景秀麗，沿岸嘅食肆密質質，畫艇多到四圍都係。橋邊係有錢人夜蒲嘅去處，又係文人留低優雅詩篇嘅地方。呢道有過噉嘅詩句：「佳絕名蝦鮮絕蟹，夕陽齊泊漱珠橋。」。

左近著名嘅酒樓有漱珠樓、成珠樓等。著名嘅園林建築有伍氏花園、南墅。南墅喺漱珠橋南邊，係潘振承個仔潘有度起嘅，面積廣大，入邊有南雪巢齋、漱石山房、海天閒話閣、義松堂、風月琴尊舫等等嘅樓閣。

拆橋開馬路之後，留低一個拱形嘅馬路橋響度。喺道橋完全拆除之前，橋頂住過一家人。而家，重留低有漱珠東市、漱珠西市、漱珠新街等地名。

註
-

1. ↑  漱珠新街、漱珠西市分別喺2005年同2008年拆咗。而家得返漱珠東市，喺海幢寺山門斜對面。

出處
--

1. ↑  崔弼《白雲越秀二山合誌》
2. ↑  阮元, 編 (1822). 《《廣東通志•職官表》》.
3. ↑  郭棐《嶺海名勝記》六，陳蘭芝《贈海光》詩註
4. ↑  張錫麟《榘園文鈔》. 民國.
5. ↑  梁國昭 (2013年5月). 〈廣州漱珠涌歷史文化景觀與旅遊開發〉. 《熱帶地理》 (簡體中文). **第3期**: 341–348. 原著喺2020年3月28號歸檔. 喺2017年9月2號搵到.
6. ↑  劉偉倫 (2010). 《《廣州古蹟高解像》》. 廣東海燕電子音像出版社. ISBN 978-7-90050-405-0.
7. ↑  何仁鏡《城西泛春詞》
8. ↑  丁仁長 等（纂） (1935). 梁鼎芬 (編). 《《番禺縣續志》》.
9. ↑  張維屏 (1830). 《《國朝詩人徵略》》.

參考文獻
----

* 黃任恆 (2012). 黃佛頤 (編). 《番禺河南小志》. 廣州: 廣東人民出版社. ISBN 978-7-218-07096-4.
* 陳建華 等, 編 (2008). 《廣州市文物普查匯編 · 海珠區卷》. 廣州: 廣州出版社. ISBN 978-7-80731-659-6.
* 曾昭璇 (1991). 《廣州歷史地理》. 廣州: 廣東人民出版社. ISBN 978-7-218-00678-9.

| * 睇
* 傾
* 改
溪峽四橋 |
| --- |
| 漱珠橋 · 環珠橋 · 龍珠橋 · 鳳安橋 |
{\displaystyle {\overrightarrow {a}}} 係喺一個二維空間入面由 {\displaystyle {\text{A}}} 指去 {\displaystyle {\text{B}}} 嗰度嘅向量，會有兩個數 {\displaystyle (x\_{1},y\_{1})}。由 {\displaystyle {\text{O}}} 去 {\displaystyle {\text{P}}} 嘅位移可以想像成「{\displaystyle ({\text{x}},{\text{y}},{\text{z}})}」呢個向量－「沿 {\displaystyle {\text{X}}} 軸移 {\displaystyle {\text{x}}} 咁遠、沿 {\displaystyle {\text{Y}}} 軸移 {\displaystyle {\text{y}}} 咁遠、沿 {\displaystyle {\text{Z}}} 軸移 {\displaystyle {\text{z}}} 咁遠」。
**向量**（**vector**），粵文又叫**矢量**，係有方向嘅量，由距離同方向組成，尤其常見於數學同埋物理。喺三維空間（一般正常人類環境）嘅情況下，一個向量可以想像成包含咗三個數，表示個向量喺三條軸分別數值係幾多，例：一個喺三維空間表示速度嘅向量會包含三個數 {\displaystyle (x\_{1},y\_{1},z\_{1})}，三個數分別表示「沿 X 軸嘅速度」（{\displaystyle x\_{1}}）、「沿 Y 軸嘅速度」（{\displaystyle y\_{1}}）同埋「沿 Z 軸嘅速度」（{\displaystyle z\_{1}}）。

相反無方向嘅量，就叫標量或純量。向量{\displaystyle a}表示做{\displaystyle {\vec {a}}}。由{\displaystyle A}點射到{\displaystyle B}點嘅向量寫做{\displaystyle {\vec {AB}}}。

距離係1嘅向量又叫單位向量。向量{\displaystyle a}嘅單位向量記做{\displaystyle {\hat {a}}}。

{\displaystyle x,y}座標入面，通常用{\displaystyle {\hat {i}}}代表向右移動一格；用{\displaystyle {\hat {j}}}代表向上移動一格。所以一個二維向量可以寫做{\displaystyle {\vec {a}}=x{\hat {i}}+y{\hat {j}}}。

算法
--

設：

{\displaystyle {\vec {a}}=a\_{x}{\hat {i}}+a\_{y}{\hat {j}}}
{\displaystyle {\vec {b}}=b\_{x}{\hat {i}}+b\_{y}{\hat {j}}}
* 點積，寫做 {\displaystyle {\vec {a}}\cdot {\vec {b}}=a\_{x}b\_{x}+a\_{y}b\_{y}}。
* 叉積，寫做 {\displaystyle {\vec {a}}\times {\vec {b}}=(a\_{x}b\_{y}-a\_{y}b\_{x})\ {\hat {k}}}，其中 {\displaystyle {\hat {k}}} 係 {\displaystyle z} 軸嘅單位向量。

睇埋
--

* 矩陣
* 複數
* 向量空間

| * 睇
* 傾
* 改
應用數學 |
| --- |
| 泛指數學喺科學同工程學上嘅應用 |
| 離散數學 | 命題邏輯 · 集合論 · 代數學（場） · 組合數學 · 圖論 · 離散幾何學 |  |
| 數學分析 | 

|  |  |
| --- | --- |
| 分析基礎 | 實數同虛數（實分析同複分析） · 間距 · 無窮盡 · 無窮小量 |
| 數列 | 子數列 · 增減數列 · 郝氏數列 · 保西奴-華實斯定理 |
| 函數 | 連續函數 · 極限 · 逼近理論 · 泛函分析（變分法） |
| 微積分 | 

|  |  |
| --- | --- |
| 微分 | 微分方程（常 · 偏 · 隨機 · 複） · 微分幾何 |
| 積分（黎曼積分 · 積分方程） · 多元微積分（向量 · 張量 · 多重積分） |

 |
| 第啲分析 | 多線代數（向量 · 向量空間 · 張量） · 動態系統（混沌理論 · 控制理論） · 諧波分析 · 數值分析 |

 |
| 運算數學 | 運算理論 · 運算邏輯 · 自動機理論 · 演算法（分析） · 資訊理論 · 密碼學 · 運算數論 · 科學運算 · 電腦代數 |
| 概率論 | 隨機變數 · 隨機過程 · 馬可夫鏈 · 概率分佈 · 隨機微積分 |
| 決策論 | 博弈論 · 統計學（描述 · 推論） · 最佳化（線性同非線性規劃） · 數理經濟學 · 數理金融學 · 運籌學 · 精算學 |
| 數理物理 | 分析力學 · 場（規範場論 · 量子場論） · 量子羣 |
| 拉雜應用 | 數理化學 · 數理生物學 · 數理心理學 · 數理社會學（社會選擇理論） |
| 拉雜相關 | 數學模型 · 工程數學 · 應用科學 · 模控學 · 系統（複雜系統） · 數學喺自然科學上嘅超常效用 |
|  **數學主題** · 應用數學類 |
漸卦
**漸卦**，或者就咁叫**漸**，係六十四卦之中嘅第五十三卦。佢上卦係巽卦，代表風，即係☴；下卦係艮卦，代表山，即係☶。所以，漸卦就畫成䷴。為咗方便記住卦象，佢有個名叫**風山漸**。

卦辭
--

女歸吉，利貞。

彖曰：漸之進也，女歸吉也。 進得位，往有功也。進以正，可以正邦也。其位剛，得中也。 止而巽，動不窮也。

象曰：山上有木，漸；君子以居賢德，善俗。

爻辭
--

初六：鴻漸於干，小子厲，有言，無咎。

六二：鴻漸於磐，飲食衎衎，吉。

九三：鴻漸於陸，夫征不復，婦孕不育，凶；利御寇。

六四：鴻漸於木，或得其桷，無咎。

九五：鴻漸於陵，婦三歲不孕，終莫之勝，吉。

上九：鴻漸於逵，其羽可用為儀，吉。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
《**向天再借五百年**》係由中國歌手韓磊演唱、樊孝斌填詞，張宏光作曲。隻歌係中國大陸電視劇《康熙王朝》主題曲，韓磊嘅代表作。

出名
--

《向天再借五百年》因《康熙王朝》喺中國中央電視台電視劇頻道嘅熱播而紅咗，喺2008年中國中央電視台搞嘅《30年電視劇歌曲盛典》攞到「中國改革開放30年優秀電視劇歌曲」。

爭議
--

### 關於主旨

電視劇顯示嘅歌詞第11至第16句係：「看鐵蹄錚錚 踏遍萬里河山 我站在風口浪尖 緊握住日月旋轉 願煙火人間 安得太平美滿」，邏輯係冇矛盾。第15同16句「願人間······安得······美滿」，語義就有矛盾嘅地方。

假如換咗發音相近、而令文法通順嘅「血淹沒人間」，就令成隻歌嘅思想差好遠。所以部分聽眾質疑，隻歌原本唔係《康熙王朝》嘅主題曲，而係為2001年電視劇《大英雄鄭成功》寫嘅。作曲人張宏光喺「我的紀錄片：韓磊」（20140313期）入面表示：「這首作品是別的電視劇的一首歌······因為種種原因擱置在那·····後來人家臨時要，才給了同樣是古裝片的康熙帝國」。有人考證近似嘅曲調喺1991年《神醫朱丹溪》主題曲《愛你永遠無絕期》被採用過，但兩者風格唔同，證實唔到張宏光講嘅係為《神醫朱丹溪》而寫。

對詞作者樊孝斌嘅採訪文章就寫話：「其實在樊孝斌的心裡，愛國是最起碼的，不管生活在哪個民族、屬於哪個民族，每個人都應該有一個很強烈的民族情結。而對祖國的愛不需要複雜，其實和對家的愛是一樣的。治理好了一個小家，你就在愛你的國家；愛好你身邊的人，也可能就愛好所有的人。」

### 關於詞作者

喺電視劇《康熙王朝》播出嗰陣，《向天再借五百年》嘅詞作者署名係張俊以、樊孝斌。演唱人韓磊表示過張俊以只係《向天再借五百年》嘅掛名詞作者。真實嘅作者係署名喺張俊以後邊嘅樊孝斌。

而樊孝斌只係含糊咁話「這首歌裏有他的藝術創作」。同時佢仲表示，如果冇張俊以嘅幫助，呢隻歌都冇辦法搞掂，「因為張俊以投資了歌曲部分」。

2003年12月12號北京市第一中級人民法院對張俊以判處6年有期徒刑，有張俊以嘅署名有《向天再借五百年》在內嘅大量作品，再次出現嗰陣「張俊以」嘅署名已然消失。《成都晚報》引述業內人士意見認為，張俊以署名權被單方面剝奪，意味住呢啲作品已經返到本來嘅情況。但係張俊以雖然犯罪獲刑，並唔意味住佢嘅著作權唔受法律保護。佢署名過嘅作品已經公開發表，從著作權嘅角度嚟睇，佢已攞到合法嘅署名權。只要合作者唔提出異議，都冇訴諸法律，張俊以嘅署名權就唔應該被相關播出單位單方面剝奪。

參考
--

1. ↑  改革開放30年電視劇歌曲盛典 名家唱出時代烙印
2. ↑  〈張宏光：《向天再借五百年》最初非為《康熙王〉. 原先內容歸檔喺2019-08-10. 喺2018-11-21搵到.
3. ↑  *weibo.com*. 原著喺2021-07-26歸檔. 喺2019-09-10搵到. `{{cite web}}`: Missing or empty `|title=` (help)
4. ↑  〈張俊以只是掛名詞作者？ 《康熙》如約唱響金鷹〉. 原著喺2011-11-30歸檔. 喺2012-04-19搵到.
5. ↑  〈張俊以事件再調查：他的歌詞是怎樣寫成的？〉. 原著喺2011-11-30歸檔. 喺2012-04-19搵到.
6. ↑  〈張俊以寫歌是「雇槍手」 署名權現被單方面剝奪〉. 原先內容歸檔喺2019-08-10. 喺2012-06-04搵到.

| * 睇
* 傾
* 改
韓磊 |
| --- |
| 大碟 | 愛情飛蛾（1997） ·  帝王之聲（2004） ·  珍藏韓磊·壹（2005） |
| 單曲 | 走四方（1992） ·  向天再借五百年（2001） |
搵緊香港區議會選區嘅話，請睇〈**跑馬地 (選區)**〉。
跑馬地電車總站
1873年嘅跑馬地
今日嘅跑馬地一帶
跑馬地嘅黃泥涌市政大廈
喺跑馬地黃泥涌道79A嘅雅谷大廈同埋西餐廳
譽滿坊中式茶樓喺跑馬地成和道63號
樂活道
黃泥涌道前面係跑馬地巴士總站，右邊係馬場，左邊有一列高級家具店，下一站係跑馬地電車總站
綠色專線小巴路線30途經跑馬地嘅冬青道、荷塘道、成和道、山村道、奕蔭街、載德道、雲地利道、連道、加路連山道、同埋銅鑼灣嘅禮頓道、恩平道、蘭芳道
**跑馬地**（以前叫做**黃泥涌谷**或**黃泥涌**，又叫做**快活谷**，舊稱**愉園**）係喺香港灣仔區中南部，係香港早期開發嘅地區之一，有唔少高級住宅。

史
-

跑馬地一帶本來叫做黃泥涌谷，起源自從黃泥涌峽嘅溪流流下係黃色嘅黃泥水。

現況
--

跑馬地而家樓價好高，有外籍人士聚居，係香港所謂嘅高級住宅區之一。跑馬地亦都有不少食肆同酒店，係香港名人同明星出沒嘅地方，所以亦都成日有狗仔隊喺度偷拍。香港電視劇都成日喺跑馬地取景。

重有，中聯辦喺跑馬地買咗一啲公寓單元，畀職員做宿舍。

跑馬地馬場而家有時舉行賽馬，每逢跑馬地舉行賽事，都會有交通改道，車輛須要經黃泥涌道順時針方向進入跑馬地同馬場，交通會好擠塞。每逢跑馬地夜馬賽事，馬場嘅燈光會令附近嘅建築物受光害之苦。

著名地點
----

* 跑馬地馬場
* 香港賽馬博物館
* 香港賽馬會跑馬地會所
* 跑馬地電車總站
* 養和醫院
* 英皇駿景酒店 喺跑馬地宏德街1號
* 跑馬地黃泥涌市政大廈 喺香港跑馬地毓秀街2號
* 祥興咖啡室
* Amigo雅谷餐廳 喺跑馬地黃泥涌道79A雅谷大廈
* 譽滿坊茶樓 喺跑馬地成和道63號地下
* 香港足球會
* 曉廬
* benson crab and wine

教育
--

### 基礎教育

* 聖保祿中學
* 瑪利曼中學
* 寶血小學
* 立本幼稚園
* 寶覺女子中學

交通
--

### 主要交通幹道

* 堅拿道天橋
* 香港仔隧道
* 黃泥涌道
* 大坑道
* 藍塘道
* 成和道
* 樂活道

### 公共交通

港鐵曾經研究起南港島線跑馬地站嘅可行性。但已經喺2009年被否決。

* 電車

* 巴士
	+ 新巴：

* + 城巴：
		- 1 摩星嶺↔跑馬地（上）
		- 8X 小西灣（藍灣半島）↔跑馬地（下）
		- 19 小西灣（藍灣半島）↔跑馬地（大坑道）
	+ 聯營過海隧道巴士：
		- 117 跑馬地（下）↔深水埗（欽州街）

* 小巴
	+ 綠色專線小巴：
		- 5 香港仔（南寧街）↔銅鑼灣（景隆街
		- 30 銅鑼灣（白沙道）↔跑馬地（冬青道）
	+ 紅色公共小巴
		- 旺角－跑馬地

以上只列出行全日嘅巴士同埋小巴路線

睇埋
--

* 灣仔區
* 寶靈渠
* 黃泥涌
* 黃泥涌村
* 黃泥涌峽

參攷
--

* 雅虎：跑馬地基本資料

|  |  |
| --- | --- |
|  | 維基同享有多媒體嘅嘢：**跑馬地** |
**許家屯**（1916年3月10號—2016年6月29號），原名**許元文**，江蘇如皋人，曾經係中國共產黨黨員，曾任中共江蘇省委第一書記、中共港澳工作委員會書記、新華社香港分社社長（相當於家下香港中聯辦主任）。1990年六四事件後走到美國。

簡歷
--

1938年4月加入中國共產黨，曾任江蘇省東灌沭中華民族解放先鋒隊組織部部長、中共如西縣委書記、中共泰州縣委書記。1945年，升任為蘇中區第三地方委員會書記。1948年4月，擔任華東野戰軍第十一縱隊第三十三旅副政治委員。1949年3月，為第三野戰軍第二十九軍第八十七師政治委員。

1949年中華人民共和國建立後，任中共福州市委副書記、書記，中共福建省委工業部副部長。1954年10月任中共南京市委書記。1956年3月起任中共江蘇省委常委。1956年7月任中共江蘇省委書記處書記，兼任江蘇省科委主任、中國科學院江蘇分院院長。

1967年1月下放「五七」幹校勞動。1970年12月中共江蘇省委常委、江蘇省革委會副主任。1975年9月任中共江蘇省委書記、江蘇省革委會副主任。1977年2月至1983年3月任中共江蘇省委第一書記，1977年2月至1979年12月任江蘇省革委會主任，1977年12月至1979年7月兼任江蘇省政協主席，1979年12月至1983年4月任江蘇省人大常委會主任。

1983年至1989年，許家屯出任中共港澳工作委員會書記（中共港澳工委書記），新華社香港分社社長（相當於中央政府駐港聯絡辦主任）。

許家屯係中共第十一屆、十二屆中央委員，1985年喺中共全國代表會議上當選為中共中央顧問委員會委員，第四屆、五屆、六屆全國人大代表，第七屆全國人大常委會委員。

1990年4月下旬，許家屯經金堯如安排出走美國。1991年被開除黨籍，並撤銷第七屆全國人大常委會委員職務。

1993年著有《許家屯香港回憶錄》。

2007年7月，許家屯接受香港有線新聞同埋《明報月刊》專訪，佢否認中共保守派對其中嘅賣國指控。佢承認六四事件發生後有富商向佢主動提交一個十幾位港人聯署嘅建議書，以一百億港元租借香港十年，由港人自治。佢當時只係如實向中央反映該建議書，反映前並得到時任中共總書記江澤民點頭默許，並非如官方所指嘅賣國。

出逃原因
----

* 1989年春夏之際，大陸發生六四學潮，許家屯默許當時中國政府嘅駐港機構支持學運。1989年5月20號北京宣布戒嚴，中共控制嘅文匯報喺5月21號，以「開天窗」形式發表社論，刊登咗「痛心疾首」四個大字。

六四事件之後，北京方面對支持學潮嘅人員進行清洗，喺海南省長梁湘被免職後許家屯感到受威脅，決定出逃。

* 2002年《壹周刊》報道指佢孫女許梅喺香港話，董建華曾資過許家屯嘅情婦李海倫、霍英東亦曾經畀出逃嘅許家屯金錢援助。

逝世
--

2016年6月29號，喺美國洛杉磯屋企逝世，享年100歲。

參考書
---

* 《許家屯香港回憶錄》，聯經出版事業股份有限公司1993年10月初版，ISBN 9570810530
* 《許家屯回憶與隨想錄》，明鏡出版社1998年10月初版，ISBN 1896745806
* 《周南口述：遙想當年羽扇綸巾》宗道一 等編著，齊魯書社2007年6月初版，ISBN 9787533318086

攷
-

1. ↑  許家屯隐居美国15年，正在想什么？ 多維新聞網 2005年8月7號
2. ↑  六四後港商建議百億租治權 互聯網檔案館嘅歸檔，歸檔日期2007年7月5號，.，明報2007年7月3號
3. ↑  《我「賣國」？─在香港工作七年的一些回憶 互聯網檔案館嘅歸檔，歸檔日期2013年11月8號，.》林立心 整理，《明報月刊》2007年8月號
4. ↑  〈六四後流亡美國 許家屯傳病危〉. 東方日報. 2016年5月16號.
5. ↑  〈《壹週刊》踢爆投桃報李舊事 董建華助養許家屯情婦〉. 蘋果日報. 2002年7月12號. 原著喺2016年7月1號歸檔. 喺2016年6月29號搵到.
6. ↑  〈本刊曾揭許有情婦 由董建華報恩助養《壹週刊》踢爆投桃報李舊事 董建華助養許家屯情婦〉. 蘋果日報. 2016年5月15號. 原著喺2016年6月18號歸檔. 喺2016年6月29號搵到.
7. ↑  高伐林 (2016年6月29號). 〈许家屯今天在美国安详去世，享寿101岁〉. 明鏡郵報. 原著喺2016年7月2號歸檔. 喺2016年6月29號搵到.
8. ↑  "Xu Jiatun dies at the age of 100" (英文). 香港電台. 2016年6月29號.
二〇〇八年嘅雲咸街。右爲娛樂行
**雲咸街**（英文**Wyndham Street**）係香港一街，喺香港島中環必打山。因爲舊時下面就係必打街，有大鐘樓，所以舊時又叫**大鐘樓上街**。雲咸街係香港開埠街道之一，一八四二年起好，打通山上嘅荷李活道，同山下嘅皇后大道。

地理
--

條街伏喺必打山，地圖上碗形，東面起自皇后大道中，近畢打街，今娛樂行邊，呢度係條路最低處。之後向西南上山，過安蘭街、威靈頓街、美臣里同安慶臺、到德己立街同下亞厘畢道成四叉路口。呢段路好斜。由四叉路口，轉西再轉北山腰斜上橫行，就到亞厘畢道同荷李活道三叉路口爲終，是爲西面起點。呢段路無先前咁斜。

史
-

一八四六年，香港開埠之初嘅雲咸街。右爲新公司。左邊石山，叫必打山，就係船政司必打嘅寫字樓兼官邸
必打做船政司，以雲咸街左邊嗰石山做船政廰，管理船隻往來。而雲咸街打落嘅必打街，有必打步頭，是爲公家步頭。

《香港雜記》所載，由皇后大道中到忌連利街之間，有新公司、德國會館、德臣中西新聞紙館、孖剌中西新聞紙館、士蔑西報同牛奶房。

新公司，卽係家下叫嘅香港會所（Hong Kong Club），喺德忌笠街同雲咸街呢段皇后大道。佢過皇后大道就係書信館，而書信館側邊必打街頭，就有大鐘樓。故此雲咸街又叫大鐘數上街。新公司喺一八四五年起，於一八四六年五月廿六號落成，家下搬咗去昃臣道，而地址歷幾代，有青年會，有戲院，最終變成今日娛樂行。

德國會館（Club Germania；或叫German Club）喺雲咸街，佢係由皇后大道中搬來，後尾搬咗去堅尼地道。雲咸街會址橫跨今日安蘭街。而佢後面有一條美臣里，對住威靈頓街。

呢處舊時報館雲集。德臣中西新聞紙館，出《德臣西報》同《香港華字日報》，喺雲咸街五號門牌，就喺威靈頓街街口北面。孖剌中西新聞紙館，出《孖剌西報》同《香港中外新報》。另外重有士蔑西報新聞紙館，出《士蔑西報》。

而牛奶房就牛奶公司嘅倉，家下係藝穗會同香港外國記者會。

近荷李活道口，就有中環差館，不過家下搬咗去軍器廠街，變成歷史遺蹟。

路面意外
----

雲咸街山街一段好斜，又劃爲車落山之路，所以時有交通意外，大車細車衝落山致人命傷亡。

一九九七年八月十八正午，雲咸街同皇后大道中交界，差人探員駕車撞向人羣，導致三死十傷。車禍之後，段路鋪設防滑鋼沙，另加路牌最少四組，減低意外。但行車方向就無變，照舊落山。到咗二〇〇〇年四月廿九號，有架泥頭車，重廿四噸，無理雲咸街唔畀重過五點五噸嘅車用。車一時失控，沿斜路直衝雲咸街同皇后大道中交界，橫掃廿米鐵欄後，再撼娛樂行外棚架，先至停低，意外有三男一女受傷。

註
-

1. ↑  鄭寶鴻. 〈早期中區的建築物〉.
2. ↑  "Club Germania (German Club) - Wyndham St - 2nd location (1872- )".
**申花聯城合併**係發生喺2007年2月，中國足球超級聯賽開賽前嘅一次大事。上海申花足球俱樂部同埋上海聯城足球俱樂部兩間中超足球會，通過收購形式合併做上海申花一間，上海聯城自此不復存在。

概況
--

2007年初，足壇出現咗上海聯城擁有者、著名商業家朱駿準備出資收購上海申花嘅消息。之後兩間足球會發出合併公示，聯城重正式向中超聯賽委員會提出退出參加跟住落嚟嘅2007賽季比賽嘅申請，到2月10號中國足協同中超聯賽委員會收唔到反對意見，正式批准雙方合併。

人員
--

原申花嘅投資方被收購後，退出咗新足球會，而原本上海聯城嘅擁有者朱駿就做咗新申花嘅主席。聯城嘅主教練吉梅內斯做咗新申花嘅主教練，原申花嘅主帥吳金貴最初被派去海外進修，不過賽季後期最終接替咗吉梅內斯嘅位置。

影響
--

由於兩支足球會原本都係中超球隊，雙方陣容本來就相對完整，合併造成新申花人員嚴重過剩，球隊被外界戲稱為「魔獸」。而好多原本兩隊嘅球員就因此陷入冇波踢嘅境地，而且由於已經錯過咗中國足球轉會嘅期限，大多數都唔能夠喺嗰個賽季轉會。於是好多原本已經入咗一線隊嘅球員，又俾人放返預備隊。賽季中期，申花重將一部分球員外借到新加坡聯賽遼寧廣原。

喺2008年季前轉會時，申花一口氣將47名球員掛牌，係多年中國足球轉會之最。最後其中十幾名球員搵到租借或者轉會嘅目標，略為舒緩足球會人員過剩嘅情況。

足球會合併之後，朱駿選擇將原本上海聯城嘅參賽資格直接註銷，而冇轉讓畀據聞出價1200萬嘅重慶力帆，成為中國足壇極少見嘅直接解散頂級足球會嘅事例。

參考
--

1. ↑  〈力帆1200萬求購聯城 朱駿"自殺"式註銷俱樂部〉. 搜狐體育. 2007-02-12. 喺2009-01-06搵到.

睇埋
--

* 朱駿
* 上海申花
* 上海聯城
* 上海九城

連出去
---

* 新浪網
唔好同**松樹**搞亂。

| How to read a taxoboxHow to read a taxobox**杉樹** |
| --- |
|  |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 松柏門 Pinophyta |
|
|
|
|
|
|
|
|
| 綱 | 松柏綱 Pinopsida |
|
|
|
|
|
| 目 | 松柏目 Pinales |
|
|
|
|
|
|
|
|
| 科 | 杉科 Cupressaceae |
|
|
|
|
|
| 屬 | 杉屬 *Cunninghamia* |
|
|
|
|
|
|
|
| 種 | **杉樹*Cunninghamia lanceolata*** |
|

 |
|
| 二元學名 |
| ***Cunninghamia lanceolata*** |
|
|
|
|
|
|
|
|
|
|
|
|
|
|
|

**杉樹**（粵拼：caam3 syu6；學名：*Cunninghamia lanceolata*），又叫**杉木**（caam3 muk6），係杉科杉屬嘅常綠喬木，原產地喺中國，喺江南地區四周圍都可以見到佢。

形態
--

呢樖嘢嘅高度去到卅幾米、胸徑3米、樹幹比較直、樹形比較整齊。而佢啲葉係扁平嘅線形，背面有兩條白色平行嘅氣孔帶。樹公同樹乸都係同樣，一般喺春天同夏天開花（尤其喺春末夏初最多），而佢啲花方面，花公係柱形、花乸係圓形，佢嘅結果係出直立兼圓柱體嘅毬果，有圓形的種鱗。另外，佢啲核兩邊都有對翼響度。

習性
--

佢鍾意溫暖兼濕潤氣候同深厚、靚地、排水性能比較好、有腐殖質比較多嘅酸性土嗰度。而佢啲樹仔比較禁（kam1）黑麻麻嘅地方。佢唔禁（kam1）水浸同鹽鹼，生長速度比較快，一般用10年到就可以用嚟做木材。

用途
--

杉樹係中國內地嘅南方最緊要嘅特產用材樹。佢大部分用喺建築、橋樑、電線桿、整船、家具同工藝製品等方面。成樖嘢甚至重可以用嚟做藥都得。

相片
--

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 樹 |
| 樹  |

|  |
| --- |
| 葉 |
| 葉  |

|  |
| --- |
| 果公 |
| 果公  |

|  |
| --- |
| 果乸 |
| 果乸  |

|  |
| --- |
| 莖 |
| 莖  |

|  |
| --- |
| 葉柄 |
| 葉柄  |

 |

有關嘅書
----

* 中国少年儿童百科全书 自然·环境 第431页　浙江教育出版社 ISBN 7-5338-1946-2/G·1942

註
-

1. ↑  Template:IUCN2011.1
2. ↑   互聯網檔案館嘅歸檔，歸檔日期2018年10月2號，.中国植物志 第7卷 杉木 Cunninghamia lanceolata
3. ↑  [*失咗效嘅鏈*]《中国经济植物志》第 1039 页
4. ↑   互聯網檔案館嘅歸檔，歸檔日期2016年3月4號，.Cunninghamia lanceolata (Lamb.) Hook. 園林樹木1200種

出面網頁
----

|  |  |
| --- | --- |
|  | 維基同享有多媒體嘅嘢： **Cunninghamia lanceolata** |

* 中国数字植物标本库
* 杉木, Shanmu 藥用植物圖像數據庫 (香港浸會大學中醫藥學院) （繁體中文）（英文）
重修嘅七聖古廟已失古貌
**七聖古廟**，又叫**七聖宮古廟**，簡稱**七聖廟**，喺香港新界大埔區西貢北十四鄉官坑。七聖古廟喺明末清初時候起，由十四鄉鄉村組成嘅「東平社」、「西平社」、「南慶社」同埋「北慶社」合力建成，每一個社輪流打理一年。

傳說
--

聽講喺清朝乾隆嘅時期，有個漁夫喺毗鄰嘅帆沙排、汀洲、白沙頭一帶打魚搵食，有一晚喺帆沙排下網，只係網得石頭一大堆，喺堆石之中有七粒好特別嘅石卵，漁夫就將呢七粒石卵掟向岸邊，竟然見到七粒小火星升起一直飄到馬鞍山山麓，漁夫即時向天禱告話，如果魚獲大有收穫時，必定喺山邊建廟，報答神恩。從此漁夫就一帆風順，得償所願。因為咁就喺陳角咀山邊起咗一間叫「黃金廟」嘅屋仔作為敬拜之用，但後來竟然俾火焚燬，就有七粒小火星像流星一樣，沿住廟後山飛至官坑就失蹤咗，班鄉民覺得係神靈指示建廟嘅地點，就再發起重起新廟。

供奉神祇
----

七聖古廟正殿供奉有8個神像，前排係單一媽祖像，亦都有人話喺王母，後排喺七仙女居中最大嗰一尊係大家姐，聽村民所講係織女，係全港僅有嘅三間「七姐廟」之一，另外兩間係坪洲嘅「仙姊廟」同埋石籬嘅七聖宮，偏殿就供奉關帝。每年到咗七夕，唔少戀人拖手前來敬拜，祈求愛情圓滿順利。

建築同古物
-----

七聖古廟係三開間兩進式傳統建築廟宇，廟內掛咗一口乾隆二十七年（1762年）鑄造嘅銅鐘，喺外殿聯寫住「七姐善心存愷測；聖神仁術統陰陽」同埋喺堂前高腳牌「污穢勿近」，就係喺光緒三十二年（1908年）所立嘅，並有光緒同埋民國年間重修嘅匾聯。廟前建有一幅風水牆，喺出面重有一個廣場，古裝武俠片大行其道嗰時，經常係電影公司拍攝外景嘅場地，有「武林勝地」之稱。

七聖古廟原先每歲都演戲酬神，直至七十年代，因唔少男丁去咗外國工作而停咗。喺1998年進行重修之後，原居民就重新開始，每隔三年就舉辦酬神粵劇。七聖古廟原先被評為二級歷史建築，後來因重建導致原貌盡失，喺2010年2月4號確定不予評級。

日治時期
----

香港日治時期有日軍駐紮七聖古廟，東江縱隊港九大隊西貢中隊曾經偷襲過，因為估計錯誤，俾火力強大嘅日軍擊退咗，隊員吳壽喺衝入廟嗰時頭部中彈身亡，其他隊員未能及時搶番條屍，俾日軍割咗個頭掛喺廟前榕樹上面。嗰棵越澗相連人稱「七姐橋」嘅「連理樹」，近年因為政府大興土木施工，將別名「七姐坑」或「銀河」嘅溪澗改建為明渠先至冧咗。

地區中心
----

1954年十四鄉一帶鄉村成立西貢北約鄉事委員會，七聖古廟就成為議事同埋辦公嘅地方，直到喺大埔墟嘅新會址建成先至結束。成立七聖古廟嘅「東平社」由烏溪沙村民組成，其後連埋馬鞍山一齊歸埋沙田區，而其餘三個社就仍然歸大埔區管轄嘅西貢北。

交通
--

**交通路線列表**
巴士

**九龍新界巴士**

|  |  |
| --- | --- |
| 99 | *（冇資料）* |
| 99R | *（冇資料）* |
| 299X | *（冇資料）* |

專線小巴

**新界專線小巴**

|  |  |
| --- | --- |
| 807B | *（冇資料）* |
| 807K | *（冇資料）* |

參考
--

1. ↑  〈官坑「七聖古廟」〉 (香港中文). wenweipo.com. 2003-03-16. 原著喺2012-07-14歸檔. 喺2010-08-25搵到. `{{cite news}}`: Italic or bold markup not allowed in: `|publisher=` (help)
2. ↑  〈老廟舊俗拾遺 七夕拜七姐〉 (香港中文). wenweipo.com. 2007-08-18. 原著喺2010-08-19歸檔. 喺2010-08-25搵到. `{{cite news}}`: Italic or bold markup not allowed in: `|publisher=` (help)
3. ↑  〈十四鄉官坑七聖古廟酬神〉 (香港中文). mbon.net. 2009-11-22. 喺2010-08-25搵到. `{{cite news}}`: Italic or bold markup not allowed in: `|publisher=` (help)

參考文獻
----

* 《沙田文物誌》，衛慶祥 編撰，沙田民政事務處 出版，2007年
* 《香港英雄兒女》，周奕 著，利文出版社 出版，2004年，ISBN 962-988-119-5
* 《奇廟》，天涯不曉生 著，次文化堂 出版，2004年，ISBN 962-922-107-3

出面網頁
----

* 香港另外幾間的七聖宮/七姐廟/仙姊廟 開命啦資料2013/2/23
* 福山堂：七聖古廟
* 何志平：細說七夕
| How to read a taxoboxHow to read a taxobox**紅枝蒲桃** |
| --- |
| 喺流花湖南門附近種嘅紅枝蒲桃喺流花湖南門附近種嘅紅枝蒲桃 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
| （未分級） | 薔薇分支 rosids |
|
|
| 目 | 桃金娘目 Myrtales |
|
|
|
|
|
|
|
|
| 科 | 桃金娘科 Myrtaceae |
|
|
|
|
|
| 屬 | 蒲桃屬 *Syzygium* |
|
|
|
|
|
|
|
| 種 | **紅枝蒲桃 *S. rehderianum*** |
|

 |
|
| 二元學名 |
| ***Syzygium rehderianum***Merr. |
|
|
|
|
|
|
|
|
|
|
|
|
|
|
|

**紅枝蒲桃**（粵拼：hung4 zi1 pou4 tou4；學名：*Syzygium rehderianum*），又叫**大紅鱗蒲桃**（daai6 hung4 leon4 pou4 tou4）、**紅車**（hung4 ce1）、**鐘花蒲桃**（zung1 faa1 pou4 tou4），係桃金娘科蒲桃屬嘅常綠灌木或喬木仔，原產中國內地，而家喺中國內地嘅粵桂閩地區，海拔160米嘅森林、山谷或常綠闊葉林、山坡或溪邊先至搵到。

樣
-

嫩枝紅，成幹後變啡，圓，有些少壓扁，老枝暗啡。葉革質，橢圓到窄橢圓形，長4～7cm，闊25～35mm，先端急漸尖，尖頭撅，基部闊楔形，柄長7～9mm。花屬聚傘花序，腋生或頂生，長1～2cm，花蕾長35絲米；萼管倒圓錐，長3mm，上部平截，萼齒唔明顯；花瓣似隻帽；花芯同花柱都係長3～4mm；每年6～8月開花。果橢圓形到蛋形，長15～20mm，闊1cm。

習性
--

佢幾禁kam1有陽光同高溫。

出面網頁
----

* 红枝蒲桃 苗易网
* 红枝蒲桃 全球花木网
* 红枝蒲桃 广州金海绿怡农业发展有限公司
* 红枝蒲桃 Syzygium rehderianum 中国植物图像库
* Syzygium rehderianum Merr. et Perry 红枝蒲桃 中国自然标本馆
**第27屆柏林州議會選舉**響2016年9月18號舉行。

德國首都柏林地方選舉投票結束，初步票站調查結果話，反移民極右翼政黨另類選擇黨表現突出，再響地方議會攞到議席，總理默克爾領導嘅基督教民主聯盟，就響地方選舉到再輸，而基民盟響柏林合組執政嘅盟友社會民主黨得票率亦下跌。

結果
--

### 另類選擇黨

主張反移民、德國極右翼政黨另類選擇黨，黨內多名高層成員齊集柏林，同大批支持者等候選舉結果，響知道初步結果之後都歡呼拍掌。另類選擇黨響柏林地方議會選舉入面，初步得票率超過一成二，穩攞最少一個議席，另類選擇黨亦響德國聯邦十六個州入面，攞到第十個議席，進一步擴大響地方嘅影響力。

### 基督教民主聯盟

總理默克爾領導嘅基督教民主聯盟，得票率唔夠一成八，比起上次選舉跌咗五點六個百分點，亦係東西德統一以來，基民盟響柏林地方選舉入面表現最差嘅一次。

### 社會民主黨

同基民盟響現屆柏林政府合組執政聯盟嘅左翼政黨社會民主黨，雖然保住第一大黨嘅地位，但得票率都跌咗超過五個百分點。

後續
--

另類選擇黨主席莫伊滕對選舉結果滿意，認為響短短幾年入面，另類選擇黨就有力響傳統左派政黨鐵票倉到一舉攞到兩位數字嘅得票率，係難能可貴，期望可以響地方議會以外到再有斬獲。

分析
--

默克爾政府主張難民開放政策，令到基民盟支持度大跌，拖累社民黨選情，社民黨可能會唔要基民盟，轉移同得票率有一成五嘅綠黨合組執政聯盟，令到基民盟響首都柏林嘅影響力進一步收細。基民盟響兩個禮拜前，響默克爾嘅政治家鄉梅克倫堡-前波莫瑞州輸咗畀另類選擇黨，淪為第三大黨，已經為基民盟帶來嚴重打擊。分析相信，有意響明年選舉入面尋求連任嘅默克爾，響政治壓力下可能會大幅調整難民政策。

睇埋
--

* 第9屆梅克倫堡－前波莫瑞州議會選舉

攷
-

1. 1 2 3 4 5 6 7  （繁體中文）德柏林地方選舉極右翼政黨再取佳績，now新聞，2016年9月19號。

Template:柏林州選舉
AEC Regent五型單層巴士，用嚟行駛中置引擎單層巴士都過唔到嘅矮橋底
**AEC Regent五型**係由英國Associated Equipment Company（AEC）出嘅一款前置引擎雙層巴士，1954年推出。佢係最後一款AEC Regent系列巴士，並取代AEC Regent三型。

Regent五型係以AEC設計嘅車嘴以及引擎室為標準，早年亦可以揀有暴露式水箱嘅舊引擎室款式。佢可以配AEC或吉拿6LW引擎，而波箱就係AEC同步嚙合、Wilson先選式或者AEC Monocontrol半自動或全自動。

喺英國，有多間倫敦以外嘅巴士公司買Regent五型巴士（倫敦運輸局喺呢段時期係買AEC Routemaster）。另外Regent五型亦有被出口到愛爾蘭、葡萄牙、一啲非洲及阿剌伯國同埋香港。香港嘅九龍巴士喺1963至1966年引入210架Regent五型巴士，車身長度係34呎，超越當時英國標準嘅30呎，其中頭30架用英國鋁材公司車身，其餘180架用Metal Sections車身。

英國政府自1968年開始資助巴士公司買後置引擎巴士，以推行一人控制模式。英國最後一架AEC Regent五型喺1969年投入服務。

參考
--

* Hannay, R. (1982). *AEC Buses in Camera*. Ian Allan Publishing. ISBN 978-0-7110-1160-1
* Davis, M. (2008). *Hong Kong Buses Volume Two - Kowloon Motor Bus from 1933 to 1993*. DTS Publishing. ISBN 962-86869-3-3

睇多啲
---

* Brown, S. (2011). *AEC Regent V*. Ian Allan Publishing. ISBN 978-0-7110-3539-3

|  |  |
| --- | --- |
|  | 維基同享有多媒體嘅嘢：**AEC Regent V** |
**AEC Q型**係英國AEC出嘅一款側置引擎巴士底盤，1932年亮相。

設計
--

Q型係由嗰時AEC嘅總工程師George John Rackham設計，概念係源自1927年喺美國推出嘅Twin Coach Model 40巴士。Twin Coach Model 40有兩副引擎擺喺驅動軸前面，左右邊各一個，並各自行驅動軸一邊嘅車轆，全車用一體化設計。至於AEC Q型係一副完整底盤，得一副引擎擺喺巴士右邊，行嗮驅動軸兩邊車轆。由於引擎擺位關係，架車嘅避震設計要作出相應遷就，連引擎都要特製，曲軸嘅轉動方向同坊間嘅引擎相反；不過同樣亦因為噉，巴士嘅車門係可以擺喺頭軸前面，呢樣係同期好多前置引擎巴士做唔到嘅。

Q型初時係配汽油引擎，其後亦可以揀柴油引擎。波箱方面，第一架單層版係用滑動嚙合波箱，其後嘅都係用先選式波箱。

單層版
---

第一架單層版（代號**762**或者**O762**）喺1932年交咗畀London General，其後佢嘅繼承者倫敦運輸局決定大量引入單層版AEC Q型，總共買多232架，遍佈市區、郊區同埋市際綫。

有幾十架賣咗畀倫敦以外嘅巴士公司，有巴士版亦有客車版。亦有少量賣咗去南非同埋紐西蘭。

單層版AEC Q型總共出咗319架。

雙層版
---

單層版面世之後，AEC亦喺1932年出咗雙層版（代號**761**或者**O761**）。除咗四架示範車之外，AEC出咗四架雙層版Q型畀倫敦運輸局，又向幾間英國市營巴士公司供應一至兩架雙層版Q型，另外有三架去咗澳洲。

不過AEC始終接唔到更多訂單。雙層版AEC Q型總共出咗23架。

三軸版
---

喺1936年，AEC出過一副三軸版Q型底盤（代號**O763**）。佢喺嵌好中門設計嘅Park Royal雙層車身之後，1938年開始行倫敦運輸局嘅郊區線，但只係行咗一年，就因為二戰爆發而被收起。

二戰過後，架車轉過幾次手，最後做埋運傢俬車，到1953年因為冧偈而退役。

無軌電車版
-----

1933年，AEC推出Q型雙層巴士嘅無軌電車版（代號**761T**），原本擺引擎波箱嘅位置改為放咗個行車摩打。

Q型雙層無軌電車淨係出咗五架，兩架留喺英國（一架巴拉福特，一架修安），三架去咗澳洲悉尼。

停產
--

由於Q型嘅破格設計吸引唔到巴士公司去買，所以AEC去到1937年已經唔再推銷Q型巴士，而繼續主力出傳統嘅Regal同埋Regent系列前置引擎巴士。

今時今日得到保留嘅Q型巴士都係單層版，而雙層嘅都已經拆嗮。

參考
--

* Thackray, Brian (2012). *The AEC Story: From the Regent to the Monarch'. Amberley Publishing Ltd. ISBN 9781445603902*

|  |  |
| --- | --- |
|  | 維基同享有多媒體嘅嘢：**AEC Q-type** |
**寡婦嘅仔復活**係《聖經》記載耶穌嘅神蹟之一，記載喺《路加福音》7章11-17節。

聖經譯文
----

|  |  |  |
| --- | --- | --- |
| 「 | 過咗冇幾耐，耶穌去一座叫拿因嘅城，佢嘅門徒同一大班人跟佢一齊去。當佢嚟到城門嘅時候，有隊送殯行列出嚟，死者係一個寡婦嘅獨生子，城裏面有好多人同佢一齊送殯。耶穌睇見嗰個寡婦就憐憫佢，對佢話：「唔好喊。」於是耶穌上前㩒住抬架，抬嘅人就企喺度。耶穌話：「年輕人，我吩咐你，起身！」嗰個死人就坐咗起身，開始講嘢，耶穌就將佢交畀佢阿媽。所有人都驚奇，歸榮耀畀上帝，話：「有大先知喺我哋當中出現呀！」又話：「上帝眷顧咗佢嘅百姓！」關於耶穌嘅呢件事就傳遍猶太同周圍嘅地區。 | 」 |
| ——《路加福音》7章11-17節 |

概覽
--

耶穌去到拿因城。喺城門口有兩個行列：第一個係入城嘅行列，中心人物係耶穌，喺佢嘅周圍有門徒同極多人跟住佢，佢哋面上充滿喜樂。第二個喺出城嘅行列，中心人物係一具屍體，「有一個死人抬出嚟」，一個寡婦嘅獨生仔死咗，城裏面有好多人同寡婦送殯，佢哋面上充滿悲傷。

兩個行列相遇，「耶穌見到嗰個寡婦，就憐憫佢，對佢話：『唔好喊。』」跟住耶穌上前㩒住抬架話：「年輕人，我吩咐你，起身！」於是佢就翻生。耶穌就將少年人交畀佢阿媽。悲傷嘅出殯行列變成咗歡欣嘅隊伍，悲慘嘅母親轉為喜樂。耶穌經過嘅道路，充滿咗榮耀。

參考
--

1. ↑  〈使寡婦的兒子復活〉 (PDF). 原著 (PDF)喺2020年3月15號歸檔. 喺2020年7月26號搵到.
紅專廠嘅正門牌坊
**紅專廠**（粵拼：hung4 zyun1 cong2；英文：**Redtory**）係中國廣東廣州嘅其一創意藝術園區，2009年開園，位置喺天河區員村，西靠程界西村；南靠臨江大道；東靠海星苑；北靠程界東村。

佢既係集美組屬下嘅大型文化創意產業園，又係廣州第一間非房地產包裝嘅真正意義創意園區。喺開園之前屬廣州鷹金錢食品廠嘅工廠所在地，入面啲建築屬1950年代啲前蘇聯風格。

名
-

呢個園區嘅中文名出自廠區入面整咗好多紅磚建築，其中「專」字出自「磚」嘅粵語同音字。而英文名出自「red」同「factory」呢兩個單詞結合形成嘅新詞。

概況
--

呢間嘢之前係1958年成立嘅廣東罐頭廠，後嚟改咗名做廣州鷹金錢食品廠。喺投產期間，曾經試過有「亞洲最大嘅罐頭廠」稱呼，入面成日用廣東地區出產啲生菓、蔬菜同水產字樣嚟出罐裝食品賣到中國大陸同海外其他地方。尤其係1970～1990年代賣到周街都係嘅「罐裝豆䜴鯪魚」就係呢間工廠出嘅。2008年9月，由於廠區入面啲建築同結構已經逐漸唔啱而家大型現代化機械生產，加上嗰時廣州地區實行「退二進三」政策，工廠亦決定將廠房搬到從化一帶繼續生產任務。

工廠搬走之後，雖然用地好早俾天河區人民政府收返用嚟發展金融城，但實質上嚿地皮俾鷹金錢工廠睇實。直到2009年集美組開始同鷹金錢工廠簽約，好快接手呢間工廠，重將呢個廠區改造成以互聯網科技、餐飲做主題嘅創意園而正式對外開放。

攷
-

|  |  |
| --- | --- |
|  | 維基同享有多媒體嘅嘢：**Redtory** |

1. 1 2  〈广州创意园陷入"集体焦虑" 红专厂曾获承诺十年不变〉. 《信息时报》. 赢商网. 2013-04-14. 原著喺2020-03-28歸檔. 喺2017-11-17搵到.

出面網頁
----

* 紅專廠嘅官方網站
**第26屆泰國眾議院選舉**響2019年3月24號舉行。

巴育響公投通過新憲法草案之後，第一次講保證泰國會響出年十一月舉行大選，呼籲要對政治進程有信心。

背景
--

巴育召開內閣會議，傾完公投結果就指示官員要繼續同公眾解釋新憲法內容同跟住落嚟嘅安排。外界一直都估，軍政府可能會將選舉推遲到2018年先搞。軍方自從響2014年政變，推翻前總理英祿之後，就應承會恢復民主選舉，但係一直都未提出確實時間。

而新憲法最受爭議嘅地方，就係上議院全部改做軍方委任，而且擴充權力，畀上議院推舉同無限次彈劾總理人選。反對嘅人就認為咁樣做係延續咗軍方響政府嘅影響力。

2017年1月13號，泰國國民議會投票決定，按照泰王哇集拉隆功要求，修改新憲法草案部分內容，而投票結果以大比數支持通過，所以原定嗰年年底舉行嘅大選可能要推遲。總理巴育早幾日話，國王要求修改憲法草案有關王權嘅內容，政府已經應承。外國通訊社分析認為，泰王插手國家政治罕見。

2017年4月6號，泰國國王哇集拉隆功簽署新憲法，簽署後交畀總理巴育，內閣秘書處之後宣讀正式實施新憲法公告，鳴放廿一響禮炮。新憲法生效後，按照巴育政府承諾嘅政治路線圖，泰國原定響同年年底依據新憲法舉行2014年政變以來嘅首次大選，但事前需要經泰國制憲委員會完成四部同選舉相關嘅法律重要送交到立法議會審核通過。據制憲委員會主席米猜推算，泰國大選最快可能會響2018年下半年舉行；今次新憲法規定參議院所有議席由委任產生，部分席位由軍人出任；眾議院選舉就由混合制改做比例代表制，削弱主流兩黨制形成，被外界批評係民主倒退，目的係要為軍方鞏固政治權力鋪路。

2017年10月10號，巴育宣布泰國將響2018年11月舉行大選，而確實舉行日期要到2018年6月先公布。呢次係巴育2014年發動軍事政變上台以來，一直以需要修憲同安全等問題做理由拖延舉行大選，今次係佢首次明確交代大選日期。

2018年3月25號，泰國一批學生領袖發起示威，從國立法政大學遊行到皇家軍隊總部，有三百人左右響應出嚟。佢哋要求軍方唔好再支持巴育軍政府，又呼籲國家和平秩序委員會按照之前承諾，喺11月舉行全國大選；之後政府發言人引述巴育講話，如果社會出現越來越多示威，大選好難響動盪嘅情況下如期舉行，即係當局威脅再推遲2019年2月搞嘅大選。

民意調查
----

首相人選入面，民望最高係依家嘅軍頭首相巴育，排第二嘅係為泰黨嘅人選。

但係國會支持度入面，就以為泰黨最高，第二先係支持巴育嘅公民力量黨，民主黨排第三，新成立嘅未來前進黨排第四。

分析
--

### 選前

泰國軍方響2014年發動政變奪權，國家和平秩序委員會主席巴育多次承諾會舉行大選，最初宣布響2015年搞，但係佢之後響聯合國大會同訪問白宮嗰陣，又兩次公布舉行大選嘅時間，但係兩次都兌現唔到。2017年10月佢預計大選日期響2018年11月舉行，但係因國會修改憲法搞到大選時間又推遲到2019年2月先搞。最後選舉日期定喺3月24號。

結果
--

初步結果顯示為泰黨一如民調所料，攞到眾議院最多議席，支持軍頭總理巴育嘅公民力量黨就緊隨其後，新成立嘅未來前進黨成績亮眼，議席數目居然超過老牌政黨民主黨。但係真正嘅結果要喺5月先會公佈。

攷
-

1. ↑  （繁體中文）泰軍政府宣布明年十一月大選，now新聞，2016年8月9號。
2. ↑  （繁體中文）泰國國會決定修改憲法草案　原定年底大選或推遲，香港電台，響2017年1月13號搵到。
3. ↑  （繁體中文）泰國國王簽署新憲法　料最快於明年下半年大選，香港電台，響2017年1月13號搵到。
4. ↑  （繁體中文）泰國總理巴育宣布明年十一月舉行大選，now新聞，2017年10月10號。
5. 1 2  （繁體中文）泰民眾示威冀軍方不再支持巴育，now新聞，2018年3月26號。

| * 睇
* 傾
* 改
泰國 泰國選舉 |
| --- |
| 眾議院選舉 | 第1屆（1933年） ‧ 第2屆（1937年） ‧ 第3屆（1938年） ‧ 第4屆（1946年） ‧ 第5屆（1948年） ‧ 第6屆（1952年） ‧ 第7屆（1957年） ‧ 第8屆（1957年） ‧ 第9屆（1969年） ‧ 第10屆（1975年） ‧ 第11屆（1976年） ‧ 第12屆（1979年） ‧ 第13屆（1983年） ‧ 第14屆（1986年） ‧ 第15屆（1988年） ‧ 第16屆（1992年） ‧ 第17屆（1992年） ‧ 第18屆（1995年） ‧ 第19屆（1996年） ‧ 第20屆（2001年） ‧ 第21屆（2005年） ‧ 第22屆（2006年） ‧ 第23屆（2007年） ‧ 第24屆（2011年） ‧ 第25屆（2014年） ‧ 第26屆（2019年） |
| 參議院選舉 | 第1屆（2000年） ‧ 第2屆（2006年） ‧ 第3屆（2008年） ‧ 第4屆（2014年） |
| 地方選舉 | 第1屆（2006年） ‧ |
| 公投 | 2007年 ‧ 2016年 ‧ |
**第27屆奧地利國民議會選舉**響2017年10月15號舉行。

背景
--

由於社會民主黨同人民黨組成嘅執政聯盟響5月尾決裂，搞到國民議會選舉提早一年舉行。

大約六百四十萬合資格選民，將會從16個政黨候選人投票決定一百八十三個國民議會議席誰屬，政黨要至少攞到百分之四嘅選票先能夠分到議席。

候選人
---

### 社會民主黨

奧地利各政黨響投票日前盡最後努力拉票，受中東難民問題影響，總理克恩領導嘅中間偏左社會民主黨，選前民調只係排第三位。克恩響維也納嘅造勢活動，話要響公營部門創造二萬個新職位，重聲明如果輸咗就會成為反對派，唔會加入執政聯盟。而克恩一名顧問早前攻擊右翼人民黨黨魁庫爾茨係反猶太，亦打擊社會民主黨選情。

### 人民黨

人民黨響選前民調就以超過三成支持率領先，人民黨主張近年由中間派逐漸向右轉。本身做外長嘅黨魁庫爾茨承諾阻止非法移民入境，亦批評歐盟近年對移民管理失控，反移民主張得到唔少後生選民支持，假如人民黨贏出選舉，三十一歲嘅庫爾茨，將會成為歐洲最年輕嘅領袖。

民意調查
----

民調話，社民黨響今次選舉入面將會輸畀人民黨。

結果
--

奧地利內政部長公布，點算票站選票之後人民黨得票率係百分之三十一點四，係得票最多嘅政黨，而現任總理克恩領導嘅社會民主黨得票率係百分之二十六點七。

後續
--

### 人民黨

人民黨魁庫庫爾茨響票站調查話，佢會帶領人民黨贏出之後接受支持者祝賀。佢話今次係歷史性勝利，好多人對佢寄以厚望，佢會全力以赴，為奧地利帶來改變。佢亦話希望建立一個穩定政府，但如果同其他政黨籌組聯合政府失敗，佢亦唔排除成立少數政府執政。

### 社會民主黨

現任總理克恩說佢唔會辭去黨魁職務，又話會同人民黨開展談判。

### 自由黨

自由黨領袖施特拉赫話，今次選果結果顯示有近六成奧地利民眾支持佢哋提出嘅政策。

分析
--

### 選前

歐洲響2015年爆發難民潮，唔少難民取道奧地利去歐洲各國，奧地利本身亦接收咗十萬難民，令難民同伊斯蘭議題成為今次選舉焦點，同埋今屆選舉，由於兩個主要政黨都提出反移民等保守政策，意味奧地利將會好大機會出現右翼新政府。

### 選後

由於重未計埋郵寄選票，要16號先開始點票，數目超過八十萬張，佔總選票數目嘅六分之一，加上社會民主黨嘅得票只係落後極右自由黨唔夠百分之一，意味邊個政黨成為第二大黨重有變數，連帶影響組閣談判。但由於社會民主黨同人民黨唔啱牙，外界分析人民黨好可能同自由黨合作，出現右派政黨聯盟，呢兩個政黨響競選期間提出收緊移民、驅逐尋求庇護者同打擊極端伊斯蘭主義等政策，一旦兩黨合作，新政府將會向右傾。不過，由於庫爾茨提倡親歐盟政策，預料唔會對歐盟團結有負面影響。

攷
-

1. 1 2 3 4 5 6 7  （繁體中文）奧地利大選前各黨派積極拉票，now新聞，響2017年10月14號搵到。
2. 1 2 3  （繁體中文）奧地利大選　人民黨成為第一大黨，now新聞，響2017年10月16號搵到。
3. 1 2 3  （繁體中文）奧地利大選　郵寄選票或決定第二大黨誰屬，now新聞，響2017年10月16號搵到。

| * 睇
* 傾
* 改
奧地利奧地利選舉 |
| --- |
| Template:奧匈帝國內萊塔尼亞選舉 |
| 

|  |
| --- |
| 奧地利共和國（1918年到而家） |
| 國會選舉 | 
* 第1屆（1919年）
* 第2屆（1920年）
* 第3屆（1923年）
* 第4屆（1927年）
* 第5屆（1930年）
* 第6屆（1945年）
* 第7屆（1949年）
* 第8屆（1953年）
* 第9屆（1956年）
* 第10屆（1959年）
* 第11屆（1962年）
* 第12屆（1966年）
* 第13屆（1970年）
* 第14屆（1971年）
* 第15屆（1975年）
* 第16屆（1979年）
* 第17屆（1983年）
* 第18屆（1986年）
* 第19屆（1990年）
* 第20屆（1994年）
* 第21屆（1995年）
* 第22屆（1999年）
* 第23屆（2002年）
* 第24屆（2006年）
* 第25屆（2008年）
* 第26屆（2013年）
* 第27屆（2017年）
* 第28屆（2022年）

 |
| 總統選舉 | 
* 第1屆（1951年）
* 第2屆（1957年）
* 第3屆（1963年）
* 第4屆（1965年）
* 第5屆（1971年）
* 第6屆（1974年）
* 第7屆（1980年）
* 第8屆（1986年）
* 第9屆（1992年）
* 第10屆（1998年）
* 第11屆（2004年）
* 第12屆（2010年）
* 第13屆（2016年）

 |
| 歐洲議會選舉 | 
* 第4屆（1996年）
* 第5屆（1999年）
* 第6屆（2004年）
* 第7屆（2009年）
* 第8屆（2014年）

 |
| 公投 | 
* 1938年
* 1978年
* 1994年
* 2013年

 |

 |
**Levenberg-Marquardt 演算法**，又叫**LM算法**，係一種使用最細平方法求解非線性衲合問題嘅數值最佳化演算法。個方法結合埋牛頓法特別係高斯-牛頓法佮正則化技術、強制遞減函數值嘅（譬如梯度下降法）。個演算法得名自Kenneth Levenberg同Donald Marquardt。

Levenberg-Marquardt 演算法頑健性明顯強過高斯-牛頓法，即使喺比較勩嘅起始條件下都高概率收斂得，但始終嘸保證會收斂得到。另外，喺近最細值嘅初始值時，通常會有啲慢。

描述
--

對於非線性函數{\displaystyle F:\mathbb {R} ^{m}\to \mathbb {R} ^{n},\;m<n}，最細平方最細化問題（其中自變數嘅數量少過函數分量嘅數量）：

{\displaystyle \min \_{x\in \mathbb {R} ^{m}}\|F(x)\|\_{2}^{2}}
從初始值{\displaystyle x\_{0}}開始行可以解到個問題。

似高斯-牛頓法一樣，F(x)喺每一𨂾入便着線性化替代，個替代問題係：

{\displaystyle \min \_{x\in \mathbb {R} ^{m}}\|F(x\_{k})+J(x\_{k})(x-x\_{k})\|\_{2}^{2}}
J 係函數 F嘅Jacobi矩陣。

標準高斯-牛頓𨂾計算新點{\displaystyle x\_{k+1}}作為線性方程組嘅解具有係數矩陣{\displaystyle J^{T}J}嘅。若果個矩陣係病態嘅或者奇異嘅，演算法只行得一𨂾冇咁好嘅𨂾（即目標函數冇改善到）或者根本冇𨂾係求得到嘅。另外，尤其係喺條件勩同「近乎奇異咁嚌」嘅矩陣情況下，仲會有相當大嘅數值困難。 Levenberg-Marquardt 演算法透過捉線性方程組嘅係數矩陣展開成{\displaystyle J^{T}J+\Delta }形式嚟規避啲問題，其中{\displaystyle \Delta }係確保成個項係正定嘅對角矩陣。

完整嘅 Levenberg-Marquardt 疊代𨂾係：

{\displaystyle x\_{k+1}=x\_{k}-\alpha \_{k}\left(J(x\_{k})^{T}J(x\_{k})+\Delta \_{k}\right)^{-1}J(x\_{k})^{T}F(x\_{k})}
其中{\displaystyle \alpha \_{k}>0}係𨂾長。

對角矩陣嘅一種廣泛使用嘅形式係{\displaystyle \Delta \_{k}=\beta \_{k}I} ， 其中有{\displaystyle \beta \_{k}\geq 0}同埋單位矩陣{\displaystyle I}。種形式亦都喺 Levenberg 同 Marquardt 嘅原始文章入便着提出到。喺{\displaystyle \beta \_{k}=0}情況下，Levenberg-Marquardt 疊代𨂾着約化成高斯-牛頓𨂾。反之喺{\displaystyle \beta \_{k}\gg 0}情況下，單位矩陣{\displaystyle I}喺條式入便占地位主導過{\displaystyle J^{T}J}，而 Levenberg-Marquardt 疊代𨂾着約化成梯度𨂾。透過揀選{\displaystyle \beta \_{k}}可以喺梯度𨂾同高斯-牛頓𨂾之間平滑變化。

另一種視角係，線性化嘅替代問題係：

{\displaystyle \min \_{x\in \mathbb {R} ^{m}}\|F(x\_{k})+J(x\_{k})(x-x\_{k})\|\_{2}^{2}}
僅衹喺線性化點四周圍一柵細區域入便逼近得原始問題好啲。之但係，嘸受限制嘅最細化行得非常大𨂾並且行出得個細柵範圍。因此，無限制嘅最佳化着受限制嘅最佳化取代：

{\displaystyle \min \_{\|x-x\_{k}\|<r\_{k}}\|F(x\_{k})+J(x\_{k})(x-x\_{k})\|\_{2}^{2}}
其中{\displaystyle r\_{k}>0}；即令個最佳化僅衹限於線性化點四周圍嘅一柵細鄰域。出於呢種原因，種類型嘅方法通常嗌做信賴域方法。可以證明受限制嘅最佳化啱好可以推出{\displaystyle J^{T}J+\beta \_{k}I}作為線性方程組個係數矩陣。

收斂
--

Levenberg-Marquardt 方法喺局部會變成高斯-牛頓法。因此個收斂係局部上線性嘅；甚至係二次嘅，喺接近最佳點嗰陣。

文獻
--

* K. Levenberg: *A Method for the Solution of Certain Problems in Least Squares*, Quart. Appl. Math. 2, 164-168, 1944.
* D. Marquardt: *An Algorithm for Least-Squares Estimation of Nonlinear Parameters*, SIAM J. Appl. Math. 11, 431-441, 1963.
* Jorge J. Moré: *The Levenberg-Marquardt algorithm: Implementation and theory.* In G. A. Watson (ed.): *Numerical Analysis.* *Dundee 1977*, Lecture Notes Math. 630, 1978, S. 105–116
* P. Gill, W. Murray und M. Wright: *Practical Optimization*, Academic Press 1981
* J. E. Dennis, Jr. und R. B. Schnabel: *Numerical methods for unconstrained optimization and nonlinear equations.* Prentice-Hall Series in Computational Mathematics, Englewood Cliffs 1983

出面網頁
----

Levenberg-Marquardt 演算法啲實現自由使得嘅：

* gnuplot ，免費嘅圖形程序
* lmdif ，喺Fortran 入便，來自Netlib / Minpack 嘅經典實現。許可證：公共領域
	+ lmfit ，基於 Netlib :: Minpack :: lmfid 嘅自包含 C庫，用於一般最細化同使用最細平方法嘅曲線擬合。 FreeBSD 許可證
* levmar ，喺C / C++ 入便，帶有用於Matlab 、 Perl同Python 嘅接口。許可證： GPL
* mpfit, 喺IDL 入便實現
* csmpfit, mpfit 嘅C#端口